text:
Стратегик инициативалар агентлығы эшҡыуарлыҡ темаһына конкурс үткәрә
Владимир Путиндың тәҡдиме буйынса Рәсәй Хөкүмәте менән ойошторолған Яңы проекттарҙы тормошҡа ашырыу буйынса стратегик инициативалар агентлығы киң мәғлүмәт саралары вәкилдәре өсөн «Рәсәйҙә эшҡыуарлыҡ: тарихы, уңыштары, проблемалары» конкурсын үткәрә.
Әүҙем гражданлыҡ позицияһын үҙ иткән, юғары социаль яуаплылыҡ тойған эшҡыуар образын булдырыу, бығаса йәшәп килгән стереотиптарҙы юйыу, Рәсәйҙә эшҡыуарҙарға һәм эшҡыуарлыҡ эшмәкәрлегенә булған кире ҡарашты үҙгәртеү – уның төп маҡсаты.
Рәсәйҙәге бәләкәй һәм урта эшҡыуарлыҡ эшмәкәрлеген мөмкин тиклем тулыраҡ сағылдырған телевизион һәм радиоматериалдар, мәҡәләләр, фотоһүрәттәр, карикатуралар һәм интернет-яҙмалар конкурсҡа ҡабул ителә.
Конкурс һәр береһе өс урынлы һигеҙ номинацияға бүленгән. Дөйөм приз фонды – 2 млн 100 мең һум. Бынан тыш, журналистарҙың иң яҡшы эштәре Стратегик инициативалар агентлығы китабына инәсәк, ә уларҙың авторҙары быйыл октябргә билдәләнгән конкурсҡа йомғаҡ яһау тантанаһында исемле дипломдар аласаҡ.
Агентлыҡ журналистарҙы конкурста ҡатнашыуға саҡыра, бының өсөн заявка бирергә кәрәк.


c: text/html

text:
Өфө урамына Рейхстаг түбәһенә Еңеү байрағын элгән Ғәзи Заһитов исеме бирелде Фото: Мишкә районы хакимиәте
Өфө урамына Рейхстаг түбәһенә Еңеү байрағын элгән Ғәзи Заһитов исеме бирелде
Өфө урамына Рейхстаг түбәһенә Еңеү байрағын элгән Ғәзи Заһитов исеме бирелде Фото: Мишкә районы хакимиәте
ӨФӨ, 2016 йыл, 1 июнь. /«Башинформ» мәғлүмәт агентлығы, Ғәлиә Нәбиева/.
Өфө ҡала Советы депутаттары Затондағы яңы урамдарҙың береһенә Бөйөк Ватан һуғышы геройы Ғәзи Заһитовтың исемен бирҙе. Ул тәүгеләрҙән булып Рейхстаг түбәһенә Еңеү байрағын элгән. Бынан тыш, халыҡ һайланыусылары Калинин районы биләмәһендәге 51 урамға исем бирҙе.
Баш ҡалала Халыҡтар дуҫлығы һәм Берҙәмлек проспекттары барлыҡҡа килде. Депутаттар Халыҡтар дуҫлығы проспекты янындағы туғыҙ яңы урамға исем бирергә планлаштыра. Затон эргәһендәге урау юлды — Затон шоссеһы, Сафронов биҫтәһендәге яңы урамдарҙы Ожмах, Залесская, Яҡут һәм Данлы, 8 март ҡасабаһындағы урамдарҙы иһә Йәрминкә, Тәбиғәт һәм Алексеевка шоссеһы тип атарға тәҡдим ителгән.

robotstxt: allowed

filter: keep


text:
Сергей Железняк алкоголизмды һәм наркоманияны иҫкәртеү буйынса Дәүләт Думаһының фракция-ара депутаттар төркөмө ултырышын үткәрҙе
ӨФӨ, 2015 йыл, 6 апрель. /«Башинформ» мәғлүмәт агентлығы, Ғәлиә Нәбиева/.
4 апрелдә Башҡортостандың Дәүләт Йыйылышы – Ҡоролтай йортонда Рәсәй Дәүләт Думаһының фракция-ара депутаттар төркөмөнөң наркоманияны, ВИЧ-инфекцияны һәм башҡа социаль әһәмиәтле сирҙәрҙе иҫкәртеү һәм комплекслы реабилитациялау мәсьәләләре буйынса 16-сы күсмә ултырышы уҙҙы. Фекер алышыуҙың темаһы – Рәсәй Федерацияһы биләмәһендә наркоманияны һәм алкоголизмды комплекслы иҫкәртеү системаһын булдырыу, төбәк тәжрибәһе.
Ултырыш Рәсәй Федерацияһының Дәүләт Думаһы Рәйесе урынбаҫары рәйеслегендә үтте. Уның эшендә Башҡортостандың Дәүләт Йыйылышы – Ҡоролтай Рәйесе Константин Толкачев, Рәсәй Федерацияһы Дәүләт Думаһы һәм Башҡортостандың Дәүләт Йыйылышы депутаттары, Федерация Советы ағзалары, министрлыҡ һәм ведомство етәкселәре һәм вәкилдәре, эксперттар ҡатнашты.
Закон сығарыусылар ғәмәлдәге ҡануниәттең наркоманияны һәм алкоголизмды иҫкәртеү өлөшөнә анализ яһаны, ғәмәлдәге закон сығарыу нормаларын Рәсәй субъекттарында ҡулланыу практикаһы мониторингы йомғаҡтарын ҡараны. Депутаттар ил төбәктәрендә алып барылған эштең һөҙөмтәлелеген баһаланы, тип хәбәр иттеләр республика парламентының матбуғат хеҙмәтенән. Ултырышта ҡатнашыусылар наркоманияны һәм алкоголизмды иҫкәртеү мәсьәләләрен көйләүсе федераль документ әҙерләү кәрәк тигән һығымтаға килде.
Башҡортостан Республикаһының Дәүләт Йыйылышы – Ҡоролтай Рәйесе Константин Толкачев наркоманияның һәм алкоголизмдың халыҡ араһында таралыу проблемаһы социаль бәләгә әүерелде һәм Рәсәйҙең милли хәүефһеҙлегенә ҡурҡыныс менән янай тип билдәләне.
Республика парламенты рәйесе Башҡортостандың алкоголизмды һәм наркоманияны иҫкәртеүҙә хоҡуҡи көйләү тәжрибәһе, Дәүләт Йыйылышының федераль закон сығарыуҙа ҡатнашыуы тураһында һөйләне.


text:
Базидиомицеттар
Базидиомико́та (лат. Basidiomycota), базидиомицеттар— базидия тип аталған булава һымаҡ структураларҙа спора барлыҡҡа килтереүсе биология бүлегенең бәшмәктәр батшалығы. Базидияларҙа енси споралары булған бәшмәктәр иң юғары төҙөлөшлө. Базидиспоралар үҫеп сығып бәшмәк мицелалары барлыҡҡа килтерәләр.
Аскомицеттар менән юғары бәшмәктәр (Dikarya) бәләкәй батшалығына ҡарай.
Базидиомицеттар араһында ағыулы бәшмәктәрҙә бар. Базидиомицеттар үҫемлек ҡалдыҡтарын тарҡатыу, матдәләр алмашыныу процессында ҡатнаша. Паразит бәшмәктәр үҫемселеккә, ағас ҡоролмаларға зыян килтерә.
Майлы бәшмәк, сусҡа бәшмәге, ҡайын бәшмәге, ҡарама бәшмәге кеүек ашарға яраҡлы бәшмәктәрҙең күбеһе ошо классҡа ҡарай. Был бәшмәктәр аҡһымға һәм биологик актив матдәләргә бай.
Әҙәбиәт[үҙгәртергә | вики-тексты үҙгәртергә]
- Гарибова Л. В., Лекомцева С. Н. Основы микологии. — М., 2005. — ISBN 5-87317-265-X.


text:
Санкт-Петербургта башҡорт киноһы фестивале уҙғарыла
ӨФӨ, 2016 йыл, 29 сентябрь. /«Башинформ» мәғлүмәт агентлығы, Ләйлә Аралбаева/.
Санкт-Петербургта башҡорт киноһы фестивале уҙғарыла. Был хаҡта социаль селтәрҙәрҙә «Аманат» башҡорт йәштәре ассоциацияһы хәбәр итә. Фестиваль Рәсәй киноһы йылына һәм «Кешегә хат» халыҡ-ара кинофестиваленә арналған.
Санкт-Петербург мәҙәниәт һәм сәнғәт университетының кинозалында анимация һәм нәфис, шул иҫәптән йәш режиссер Айнур Асҡаровтың фильмдары күрһәтелә. Сарала Өфөнән дә ҡунаҡтар — режиссер, ТЭФИ премияһы һәм халыҡ-ара фестивалдәр лауреаты Вилүрә Иҫәндәүләтова, «Башҡортостан» киностудияһының производство етәксеһе Гөлнур Ильясова ҡатнаша. Абруйлы ҡунаҡтар — Милләт-ара мөнәсәбәттәр буйынса комитет рәйесе Олег Махно һәм Санкт-Петербургтағы Милләттәр йорто директоры Елена Кузнецова.
Фильмдар рус теленә тәржемә ителгән. Сара киске сәғәт 6-ла башлана, инеү ирекле.


text:
Башҡорт дәүләт университеты Харьков милли университеты менән хеҙмәттәшлек итәсәк
Башҡорт дәүләт университеты менән Харьков милли университеты хеҙмәттәшлек итеү тураһында килешеүгә ҡул ҡуйҙы. Юғары уҡыу йорттары араһында ғилми-тикшеренеү һәм белем биреү эшмәкәрлеге өлкәһендә үҙ-ара килешеп эш итеү ҡарала.
БашДУ-ның матбуғат үҙәгенән хәбәр итеүҙәренсә, В.Н.Каразин исемендәге Харьков милли университеты ректоры Вил Бакировтың Башҡорт дәүләт университетына визиты сиктәрендә документҡа ҡул ҡуйылды. Ул, әйткәндәй, Өфөлә тыуған, шуға күрә республика тормошо менән бик тә ҡыҙыҡһына.
Ректорҙар үҙҙәренең юғары уҡыу йорттары тарихы һәм бөгөнгөһө хаҡында һөйләне, бөгөнгө абитуриенттар һәм белем биреү сифаты тураһында фекер алышты. Вил Бакиров университеттарҙың бер нисә йүнәлештә – фән, мәғариф һәм башҡа өлкәләрҙә һөҙөмтәле хеҙмәттәшлек итеүенә ышанысын белдерҙе.
— Башҡортостандың алдынғы юғары уҡыу йорто менән хеҙмәттәшлек тураһында килешеү төҙөү минең өсөн оло хөрмәт. Әлеге осрашыу һәм документ беҙҙең алда бергәләп эшмәкәрлек алып барыу өсөн ҙур мөмкинлектәр асыр, тип ышанам, — тине Вил Бакиров.
БашДУ ректоры Әхәт Мостафин, үҙ сиратында, хеҙмәттәшлеккә нигеҙ һаласаҡ фәнни-ғәмәли конференция үткәрергә тәҡдим итте.


text:
Социаль-мәҙәни проекттар конкурсына заякалар ҡабул итеү тамамлана
10 апрелдә учреждениелар һәм йәштәр сәйәсәте органдары араһында үҫмерҙәр һәм йәштәр менән эште ойоштороу буйынса республика социаль-мәҙәни проекттар конкурсында ҡатнашыуға заявкалар ҡабул итеү тамамлана.
"Гражданлыҡ мәҙәнилеген һәм йәштәрҙең үҙ-үҙен ойоштороуын үҫтереү", "Йәштәр мөхитендә сәләмәт йәшәү рәүеше булдырыу", "Йәштәрҙе хәрби-патриотик рухта тәрбиәләү", "Йәш ғаилә менән социаль-психологик эш" — конкурс номинациялары бына шундай.
БР Йәштәр сәйәсәте буйынса дәүләт комитетынан хәбәр итеүҙәренсә, уларҙың ведомствоһына балалар, үҫмерҙәр, йәштәр клубтарынан һәм уларҙың берләшмәләренән ғаиләгә, балаларға, йәштәргә социаль-психологик ярҙам күрһәтеү буйынса тапшырылған заявкаларҙа проектты ентекле һүрәтләү, комментарийҙар, планлаштырылған бюджет буйынса өҫтәмә материалдар һәм партнерҙарҙың проектты хуплап яҙған хаттары бирелә.
Эксперт советы конкурс еңеүселәренә ҡарата үҙ ҡарарын 15 апрелгә үк сығарасаҡ.


text:
Район
Улица Все районы Чкаловский Железнодорожный Кировский Ленинский Октябрьский Орджоникидзевский Верх-Исетский Все улицы бульвар Культуры бульвар Самоцветный бульвар Сиреневый пер. Банковский пер. Черноморский пер. Хибиногорский пер. Театральный проспект Космонавтов проспект Ленина Сибирский тракт дублер ул. 22 Партсъезда ул. 40 лет Октября ул. 8 Марта ул. Агрономическая ул. Академика Бардина ул. Академика Шварца ул. Амундсена ул. Ангарская ул. Авиаторов ул. Бахчиванджи ул. Баумана ул. Байкальская ул. Бебеля ул. Белинского ул. Белореченская ул. Белоярская ул. Билимбаевская ул. Бисертская ул. Блюхера ул. Бородина ул. Боровая ул. Челюскинцев ул. Данилы Зверева ул. Декабристов ул. Долорес Ибаррури ул. Донская ул. Дорожная ул. Фрунзе ул. Фурманова ул. Гоголя ул. Грибоедова ул. Громова ул. Халтурина ул. Ильича ул. Карла Либкнехта ул. Коминтерна ул. Коммунистическая ул. Комсомольская ул. Краснолесья ул. Красных Командиров ул. Красных Партизан ул. Крауля ул. Крестинского ул. Куйбышева ул. Кузнецова ул. Латвийская ул. Луначарского ул. Малышева ул. Мамина-Сибиряка ул. Машиностроителей ул. Мельковская ул. Мичурина ул. Мира ул. Московская ул. Николая Никонова ул. Новгородцевой ул. Опалихинская ул. Папанина ул. Пехотинцев ул. Первомайская ул. Победы ул. Посадская ул. Профсоюзная ул. Радищева ул. Репина ул. Родонитовая ул. Рощинская ул. Санаторная ул. Щербакова ул. Щорса ул. Селькоровская ул. Симферопольская ул. Смазчиков ул. Союзная ул. Стахановская ул. Старых Большевиков ул. Стрелочников ул. Студенческая ул. Сухоложская ул. Сулимова ул. Сурикова ул. Свердлова ул. Сыромолотова ул. Таганская ул. Техническая ул. Титова ул. Уральская ул. Вайнера ул. Викулова ул. Вильгельма де Геннина ул. Восстания ул. Восточная ул. Ясная ул. Заводская Применить


text:
Рөстәм Хәмитов Башҡортостандың саммиттар үткәреүгә әҙерлек кимәленә баһа бирҙе
— Өфөнөң, Башҡортостандың саммиттар үткәреүгә әҙерлек кимәле, Алыҫ Көнсығыш төбәктәре менән сағыштырмаса, юғарыраҡ, — тине Башҡортостан Президенты «Вести Башкортостан. События недели» тапшырыуының тура эфирында.
Төбәктә Шанхай хеҙмәттәшлек ойошмаһы һәм БРИКС илдәренең саммиттарын үткәреү айҡанлы республика «аҡса ямғырына» өмөт итмәй, тип билдәләне Рөстәм Хәмитов.
— Әммә аэропортты яңыртыуға ресурстар алып булыр, тип ышанабыҙ, — тип һыҙыҡ өҫтөнә алды Башҡортостан Президенты. – Затон биҫтәһендә яңы күпер төҙөү өсөн дә аҡса алыуға иҫәп тотабыҙ. Шулай уҡ Өфөлә яр буйы урамы төҙөлөр, тип ышанабыҙ.
Халыҡ-ара кимәлдәге сараларҙы үткәреү өсөн Өфө йәнә бер нисә мәҙәни, спорт объектын, ҡунаҡханалар төҙөүгә иҫәп тота ала, тине Рөстәм Хәмитов.
— Төҙөлөш паритетлы нигеҙҙә финансланасаҡ, — тип билдәләне төбәк башлығы. – Финанслауҙың ҙур өлөшөн Федерация үҙ өҫтөнә аласаҡ, әммә республика бюджетынан да ҙур сумма бүленәсәк. Тәү сиратта был аэропорт вокзалын яңыртыуға ҡағыла.


text:
ӨДНТУ-ның йәш ғалимдары проекты РФ Хөкүмәте премияларына дәғүә итеүгә конкурста ҡатнашасаҡ
Өфө дәүләт нефть техник университетының йәш ғалимдар коллективы үҙенең проекты менән фән һәм техника өлкәһендә РФ Хөкүмәте премияларына дәғүә итеүгә конкурста ҡатнашасаҡ. Был хаҡта РФ Мәғариф һәм фән министрлығы сайтында хәбәр ителә.
Проект авторҙары иҫәбендә: И.Шаммазов, Г.Александрова, Р.Кәримова, О.Матросова, Н.Мовсум-заде кызы.
Йәш ғалимдар араһында 2012 йыл өсөн фән һәм техника өлкәһендә РФ Хөкүмәте премияларына дәғүә итеүгә конкурс ғинуар айында иғлан ителде. Йыл һайын премиялар ғилми-тикшеренеү һәм һынау-конструкция төҙөү эштәре өсөн тапшырыла, бындай эштәр һөҙөмтәһендә яңы технологиялар, техника, приборҙар, ҡорамалдар, материалдар булдырылырға һәм производствола киң ҡулланыу табырға тейеш. Шулай уҡ премия техника һәм технологиялар өлкәһендә яңы йүнәлештәр булдырған эшләнмәләрҙе тормошҡа ашырыу өсөн тапшырыла.
Шуны ла өҫтәп әйтергә кәрәк, фән һәм техника өлкәһендә РФ Хөкүмәте премияларын тапшырыу буйынса Ведомство-ара советы ҡарары менән конкурста шулай уҡ «Башҡортостан химияһы» асыҡ акционерҙар йәмғиәте менән тәҡдим ителгән проект ҡатнашасаҡ.


text:
Яңы йылдың тәүге аҙнаһында ғына ҡалабыҙҙың “Нефтсе” стадионы катогында 3400-ҙән ашыу кеше конькиға баҫҡан. Тынғы белмәгән прокат, буфет хеҙмәткәрҙәре барыбыҙҙың да ялдарыбыҙҙы файҙалы итеү өсөн көсөн йәлләмәй.
Ҡыш етеү менән киҫкен респиратор ауырыуҙар баш ҡалҡыта. Ишембай районы һәм ҡалаһында был йәһәттән ниндәй хәл күҙәтелә? Ауырыу билдәләре, унан һаҡланыу саралары хаҡында Ишембай үҙәк район дауаханаһының дөйөм гигиена буйынса табибы Светлана ПОПОВА һөйләне:
Декабрҙең һуңғы көндәренән өйөп яуа башлаған ҡар коммуналь хужалыҡ хеҙмәткәрҙәренә яңы йыл каникулында ла тынғы бирмәне. Синоптиктар мәғлүмәте буйынса, Башҡортостандың баш ҡалаһында һәм ҡайһы бер райондарҙа ғинуарҙың тәүге аҙнаһында ғына яуым-төшөмдөң 4 айлыҡ нормаһы т...
Беҙҙең Ибрай ауылы халҡы яңы йылды күтәренке кәйеф менән ҡаршыланы. Старостабыҙ Ғәйәр Солтанғужин тормош иптәше Лилиә Зинур ҡыҙы менән ауылдаштарына байрам ойошторҙо.
Оҫта ауылдаштар күмәкләшеп Ҡыш бабай менән Ҡарһылыу, Әтәс һындарын ҡарҙан әүә-ләнеләр. Һындар әҙер булғ...
Башҡортостанда Юстиция эштәре буйынса дәүләт комитетының ЗАГС бүлектәре 2016 йылда тыуған балаларҙың һирәк осрай торған һәм популяр исемдәрен атаны. Күпселек атай-әсәйҙәр улдарына Артем, Тимур, Кирилл, Әмир, Данил, Роман, Егор, Александр, Матвей, Максим, Эмиль, Артур тип ҡушҡ...
Башҡортостандан 11 КВН командаһы «КиВиН-2017» 28-се халыҡ-ара фестивалендә сығыш яһаясаҡ.
Ғәҙәттәге күмәк шаярыу һәм тапҡырлыҡ байрамы быйыл 500-ҙән ашыу команданы йыйған. Ҡатнашыусылар иҫәбендә – Рәсәй, Әрмәнстан, Белоруссия һәм башҡа яҡындағы сит ил КВН командалары.
Яҙғы баҫыу эштәренә әле байтаҡ ваҡыт бар һымаҡ. Шулай ҙа ауыл хеҙмәтсәндәре көҙҙән үк техника әҙерләүгә тотонған.
Ишембай консультация үҙәгенең баш инженеры Илсур Ғәлиуллин билдә-ләүенсә, бөгөнгө көнгә тырма, сәскес кеүек ауыл хужалығы машиналарын ремонтлау буйынса төп э...
САҢҒЫ ЯРЫШЫ. 7 ғинуарҙа саңғы базаһында йолаға әүерелгән Раштыуа уҙышы ойошторолдо. Ярышта республиканың төрлө район-ҡалаларынан 117 спортсы ҡатнашты.
БАСКЕТБОЛ. 6-8 ғинуарҙа Спорт һарайында 2004-2006 йылғы үҫмерҙәр араһында баскетбол буйынса Раштыуа турниры уҙҙы. Унда дүрт кома...
5 картуф, 2 кишер, 1 алма, 2 тоҙло ҡыяр, 1 һуған, консерваланған борсаҡ, самалап тоҙ, майонез кәрәк.
Кәрәк: 250 г он, 250 г һөт, 1 аш ҡалағы аҡ май, 1 йомортҡа, 250 г аҙ тоҙло һөмбаш (семга) балығы, әсетке, бер аҙ шәкәр, тоҙ.
Әҙерләү: ондоң яртыһына әсетке, май, һөттә туҡылған йомортҡа һарыһын һалып бутағыҙ. Ҡабартырға ҡуйығыҙ. Күпергәс, ҡалған ондо, тоҙ, шәкәр ҡомон, һөт, туҡылған йомортҡ...
Бәлештең ҡамырын ауыл ерендә май айраны hалып баҫалар, яңы ҡатыҡ та бара.
2 йомортҡа, ярты стакан ҡаймаҡ, тоҙ, сода hалып, йомшаҡ ҡына ҡамыр әҙерләйбеҙ.
Эслек: картуф, кишер, hуған, тауыҡ йә өйрәк ите. Мейестә йәки духовкала бешереп алырға.
Әсе ҡамыр өсөн 6-10 грамм ҡоро сүпрә, стакан ярым он, 60 грамм аҡ май йәки маргарин, 1 йомортҡа, 1/4 стакан шәкәр ҡомо, 0,75 стакан һыу, 1/4 балғалаҡ тоҙ алына.
Эслек өсөн 3 стакан ҡаймаҡ, 1 ҡалаҡ аҡ май, 1 ҡалаҡ шәкәр ҡомо, 2 ҡалаҡ он, ванилин талап ителә.
Тауыҡ ите, грек сәтләүеге, алма, сыр, һуған, майонез алына.
Иң аҫҡа дүңгәләкләп киҫелгән һуған маринады һалынһа, уның өҫтөнә, ваҡ ҡына итеп турап, бешкән тауыҡ ите теҙелә, майонез яғыла. Артабан - грек сәтләүеге ҡатламы. Уның өҫтөнә - йәнә майонез. Шунан һалам кеүек туралған ал...
Ҡамыр өсөн ике йомортҡа һарыһы, 60 грамм шәкәр вағы, 200 грамм он, 200 грамм аҡ май, ярты лимондың цедраһы кәрәк.
Аҡ майҙы йәки маргаринды ваҡлап турап, онға, шәкәр вағына, йомортҡа һарыһына, булһа ваҡланған лимон ҡабығына әүәләгеҙ. Ҡамырҙы һалҡынға ҡуйып һауытып алығыҙ, сама мен...
Ҡышын шәхси хужалыҡтарҙағы эш туҡтап ҡалғандай була. Тик был тәү ҡарамаҡҡа ғына шулай. Ысынында, һәр хужа баҡсаһын, мал-тыуарын, ҡош-ҡортон һәйбәт ҡыш сығарыу өсөн тир түгә. Ҡаҙҙар һәм күркәләрҙе ҡышлатҡанда һәр хужа белергә тейешле бер нисә кәңәшкә туҡталып китмәксебеҙ.
Ысын баҡсасы өсөн ҡыш та эш бөтмәй. Иң төп хеҙмәт - күберәк ҡар туплау, ҡыуаҡ тирәләрен ҡар менән ҡаплау һәм ағас янындағыһын тапау. Ҡаты һалҡындарҙа емеш-еләк ағастарының һәм ҡыуаҡтарының төбөнә хатта ботағына тиклем ҡар өйөргә кәрәк.
Халыҡ медицинаһында элек-электән ҡыҙыл сөгөлдөрҙө һәр төрлө сирҙән, бигерәк тә аҙ ҡанлылыҡ, атеросклероз, үпкә шешеүе һәм плеврит, гипертония, яман шеш ауырыуҙарынан дауаланғанда файҙаланалар. Уны үҫемлек менән дауалаусыларҙың барыһы ла тәҡдим итә, әммә нисек ҡулланыу ха...
Ҡар баҫымы аҫтында, уңышын күтәрә алмай йәки ел-дауылда емеш ағасы ботаҡтарының айырылыуы йыш осрай.
Әгәр айырылған ботаҡтарҙы ваҡытында, кисекмәҫтән үҙ урынына тартып бәйләһәң, ул ағас олонона йәбешеп үҫеп китә һәм емеш биреүен дауам итә.
Баҡса ҙур булһа, зыян килтереүсе ҡорттар менән көрәшеүе ауыр, шуға ла көҙ һайын уңышты йыйып алғас, 1 сутый ергә 1 кг иҫәбе менән яндырылған эзбиз һибергә кәрәк.
Баҡсаға айыу баланы (жимолость) ултыртыу хәйерле. Был ҡыуаҡ июнь башында уҡ өлгөрә. Емештәре С, В1, В2 витаминдарына, к...
Автомобиле булған гәзит уҡыусыларыбыҙҙы сираттағы “Бәхетле авто” уйынында ҡатнашырға саҡырабыҙ.
Еңеүселәрен “Башҡортостан Республикаһы” нәшриәт йорто тарафынан бүленгән ҡиммәтле бүләктәр менән ҡыуандырмаҡсыбыҙ. Шулай уҡ отоусыларҙың бүләктәре менән төшкән фотолар гәзит биттәрен дә биҙәйәсәк. Бының өсөн “Торатау” гәзитенә 2017 йылға яҙылған квитанцияғыҙ менән автомобиль йөрөтөүгә хоҡуҡ биргән танытмағыҙҙы (права) 20 ғинуарға тиклем редакцияға килтереп теркәтеү кәрәк. Күсермәләрен почта аша һалһағыҙ ҙа була. Бәйләнеш өсөн телефондарығыҙҙы ла ҡалдырырға онотмағыҙ.
“Торатау” гәзитендә 2016 йылдың 23 декабренән алып 2017 йылдың 31 ғинуарына тиклем реклама биреүселәргә 33,3 % күләмендә ташлама яһаласаҡ.
Тулыраҡ мәғлүмәтте 4-19-90 телефоны аша алырға була.
8 (347) 279-32-92 - для обращений граждан в МВД РБ;
102 (112 для любых операторов мобильной связи) - полиция.
1. www.rbsmi.ru сайтына инегеҙ.
2. Төп менюла “Матбуғат” пунктын табығыҙ.
3. Яҙылырға теләгән баҫманы һайлағыҙ.
4. Заказды оформить итегеҙ.
5. Уны Яндекс. Деньги йәки Робокасса аша түләгеҙ.


text:
Ирен буяуы эффекты
- Подробности
- Родительская категория: Мәҡәләләр
- Опубликовано 26.02.2009 14:06
Яҡшыға тиҙ һәм бер ниндәй ҡыйынлыҡһыҙ өйрәнәһең, тиҙәр. Кире процесс йөрәк әрнеткес. Кемдең һәләкәтле ҡылығы булған (миҫал өсөн, тәмәке тартҡан), әммә унан ваҡытында ҡотола алған, быны ул аңлай, ә дөрөҫөрәге тоя ала. Дөйөм алғанда, тәмәке тартҡан кеше тирә-яҡтағыларға айырым мәшәҡәт тыуҙырмай. Әммә үҙегеҙҙе никотин ҡулланыуҙа сикләп ҡарағыҙ - организм шунда уҡ протест белдерәсәк. Кем бер тапҡыр булһа ла тәмәке тартыуҙы ташларға ҡарар иткән, ул яҡшы белә, беренсе осорҙа тәмәкене ҡулланыу ике тапҡырға тиерлек арта.
Врач-психологтар был феноменға лайыҡлы аңлатма бирә. Беҙ быны икенсе яҡтан ҡарайыҡ. Һәм быға бәйле ҡомарлы "косметико-парфюмо-маньяк"тың тойғоларын килтереү урынлы булыр. Шулай итеп...
Ошо көндәрҙә косметика һатып алырға булдым. Эйе, күп итеп! Биҙәнеү әйберҙәре урынлашҡан шкафҡа күҙ һалдым. Бер нисә яңы ялтырауыҡ алырға кәрәк, тип уйлап ҡуйҙым. Биткә һөртә торған инлек тә бөтөп килә, яңыһын һатып алырға ваҡыт. Ә был еҫле һыу ялҡытты, һәм өҫтәүенә... Туҡта! Мин нигә аҡланам әле? Тәрән һулап һәм ҡулаҡса алып, мин ҡыйыу ғына өйҙән сыҡтым.
Магазинға килгәс, мин ғәжәпкә ҡалдым. Баҡтиһәң, гүзәл заттарҙың һатып алыу һәләтлелегенә бер ниндәй көрсөк тә, бер ниндәй эшһеҙлек тә тәьҫир итмәй икән. Ғәҙәти көн булыуға ҡарамаҫтан, билдәле бер стилдә кейенгән ҡыҙҙар төркөмө магазин буйлап йөрөй. Улар борсоулы йөҙ менән витринаны ҡарай, осһоҙ тауар менән тулған кәрзинәне аҡтара, оҙон сиратҡа баҫа һәм, бәхетлеләр, буғай... Кассир һатып алыусыларға чек менән бергә төҫлө пакеттар өләшә.
Донъя баҙарында финанс болаһы көндән-көн хаҡтарҙы арттыра.
- Сәйер, эйеме? Хаҡтар күтәрелә, ә магазин тулы халыҡ, - тип уйлап ҡуйҙым мин душ өсөн хуш еҫле гелде күреп.
Хәйер, мин дә уның ҡайғыһы юҡ ине - хуш еҫле гель артында мин яратҡан биҙәнеү әйберҙәре күҙҙе ҡамаштыра ине. Мин шунда уҡ косметика стендына уҡталдым.
Аҙағын әҙ-мәҙ генә хәтерләйем. Ал төҫтәге шампунь, күҙ өсөн тәғәйенләнгән буяуҙар, 300 һумлыҡ (һәм был ташламаһыҙ) ялтырап торған пудра, 100 һумлыҡ төҫлө тушь - былар ни рәүешле ҡулыма эләккәндер... Гүзәл заттар бер-береһенән ҡалышмай. Кем тағы нимә алды - яҡ-яҡҡа ҡыҙыҡһынып ҡараш ташлап, күҙ ҡабағы өсөн бер нисә ҡәләм һәм осһоҙ лак һатып алды.
- Ҡарағыҙ, иҫ киткес төҫ! Был төҫ һеҙгә килешә! - тине кемдер шыйыҡ помада футлярын миңә һоноп. - Ҡулдар шунда уҡ уны эләктереп алды... Ҡулыма килеп эләккән ирен буяуы башымды әйләндерҙе. Һәм, ниһайәт, оператор хаҡын әйткәс, тәмле төшөм өҙөлдө...
- Уй алла, әлбиттә, рәхим итегеҙ! - һатыусыға янсыҡта булған бөтә аҡсаны бирҙем һәм моңһоу һулап ҡуйҙым - ваҡ аҡса бүлегендә тетелеп бөткән бер унлыҡ ҡалды. Әммә уйларға һуң ине - һатып алған әйбер пакетҡа инеп юғалды.
Бер аҙна самаһы үткәс, сайтҡа күҙ һалырға булдым, һәм унда бер яңылыҡҡа юлыҡтым:
"Финанс тикшереүселәр билдәләнгән хаҡтарҙың кәмеүен өйрәнеп, фонд биржаһын иғтибар менән күҙәтеп бара. Кем дөрөҫөн белергә теләй, улар өсөн уникаль күрһәткес бар, халыҡта "ирен помадаһы эффекты" тиҙәр".
Сер түгел, автомобиль, күсемһеҙ милек, көнкүреш техникаһын һатыу кәмей. Әммә, иҡтисадсылар раҫлауынса, кешеләр шоппингтан бөтөнләй баш тартмай, ә осһоҙ тауарға күсә.
- Миҫал өсөн, был биҙәнеү әйберҙәре - тип аңлата аналитик Дхавал Джоши (Бөйөк Британия). - Кешеләр күпкә сарыф итмәй, улар һаҡсыл тотона. Һөҙөмтәлә бәләкәй тауарға ихтыяж арта.
Әйтергә кәрәк, "ирен помадаһы эффекты" 1930 йылдарҙа АҠШ-та "бөйөк депрессия" ваҡытында уҡ һиҙелә. Ул саҡта Американың сәнәғәт производствоһы ике тапҡырға кәмей, ә биҙәнеү әйберҙәрен һатыу арта. Көрсөк осоронда (80-90-сы һәм 2000 йылдар башы) шәхси ҡулланыу тауарҙары секторы Европаның башҡа тармаҡтарын йөҙ процентҡа уҙып китте. Шуныһы ҡыҙыҡ, бындай тәртип бөтә илдәр өсөн хас һәм ҡулланыусыларҙың мәҙәни традицияларына бәйле түгел.
Сәйер! Әммә был Рәсәй ысынбарлығы шарттарында эшләйме һуң? Билдәле булыуынса, рәсәйҙәрҙең етешлек кимәле европалыларға "тиңләшмәй" бит, беҙҙең халыҡтың менталитеты ла башҡаса.
"БАШвестЪ" был мәсьәләне асыҡлау маҡсаты менән ҡулланыусыларҙың үҙҙәренән һорарға ҡарар итте. Һәм бына нимә килеп сыҡты:
- Мин быйылға тун һәм телевизор һатып алмаҫҡа ҡарар иттем, - ти 32 йәшлек Виктория. - Әммә биҙәнеү әйберҙәрен һәм осһоҙ өҫ кейемен даими һатып алам. Дөрөҫөн әйткәндә, мин үҙемә душ өсөн гель йәки матур ғына кофта һатып алһам, минең күңелем тыныслана.
- Хушбуй, төрлө кремдар, биҙәнеү әйерҙәрен почта аша йәки магазиндан һатып алам, - ти 33 йәшлек Светлана. - Көрсөк башланыу менән быны йышыраҡ эшләй башланым. Ирем һөйләнә, ә мин барыбер һатып алам... Һәм бер ҙә туҡтайһы килмәй. Белмәйем, бәлки, миңә дауаланырға кәрәктер?
- Көрсөккә тиклем күпме һатып алынһа, әле лә шунса алам, - ти Екатерина. - Үҙемде шатландырырға теләһәм, һатып алыуҙан баш тартмайым. Ғөмүмән, ҡатын-ҡыҙ ниндәйҙер финанс боланан биҙәнмәй башлар, тип уйлайһығыҙмы?
Ир-аттарҙың да фекеренә ҡолаҡ һалайыҡ әле. Һүҙ - көслө заттарға.
- 15 меңгә яңы компьютер һатып алыу урынына, юғары класлы "оперативка" һәм яңы винчестер һатып алырға тура килде, - ти 42 йәшлек Александр. - Күпкә ҡарар итмәйем - сөнки дуҫтарым бурыстарын ҡайтарырға ашыҡмай. Күрәһең, көрсөктә башҡаға сарыф итәләрҙер инде...
Ҡулланыусыларыбыҙ шулай уйлай. Ә һатыусылар нимә ти һуң?
- Ағымдағы йылда һатыу динамикаһы ысынлап та юғары, - ти косметика-парфюмерия селтәре консультанты Елена. - Бары тик - өҫтөнлөктәр алмашынды: масс-маркеттан ҡиммәт булмаған косметика популярлыҡ менән файҙаланыла.
Шулай итеп, "ирен помадаһы эффекты" ысынлап та бар, беҙ һеҙҙең менән быға инандыҡ. Аҡса әҙ, әммә һатып алыу ҡомары юҡҡа сыҡмаясаҡ. Улай ғына ла түгел, ҡурҡыу барлыҡҡа килә - ысынлап та аҡса бөтһә? Ә унда - бөлгөнлөк, ярлылыҡ, эшһеҙлек... Шуға ла осһоҙға күсергә тура килә лә инде...
Бының менән көрәшергә кәрәкме? Бер яҡтан, кәрәк. Бындай күренештең тамырҙары боронғолоҡҡа китә бит. Икенсе яҡтан - яңы ирен буяуы, инлек йәки бер терабайтлыҡ винчестер кемгә ҡамасаулай ала?
Дарья Святохина.
"БАШвестЪ" гәзите.


text:
Өфөгә кредит линияһын астылар
2010 йылдың 24 майында Өфө хакимиәте ҡала бюджеты дефицитын ҡаплау өсөн 1 йылда түләү шарты менән дөйөм суммаһы 100 миллион һумға яңыртылмаусы кредит линияһын асыу буйынса хеҙмәт күрһәтеүгә аукцион үткәрҙе.
Аукционда «Связь-банк» акционерҙар коммерция банкы асыҡ акционерҙар йәмғиәте, «Росбанк» АКБ асыҡ акционерҙар йәмғиәте, «Газэнергопромбанк» ябыҡ акционерҙар йәмғиәте һәм «Уралсиб» асыҡ акционерҙар йәмғиәте ҡатнашты. Йылына 6,95 процент күләмендәге минималь ставка тәҡдим иткән «Газэнергопромбанк» ябыҡ акционерҙар йәмғиәте аукционда еңеп сыҡты.
Кредит ресурстарын йәлеп итеү буйынса финанс консультант булып «Инвестицион агентлыҡ» асыҡ акционерҙар йәмғиәте сығыш яһаны, тип хәбәр иттеләр «Башинформ» агентлығына Өфө хакимиәтенең мәғлүмәт – аналитика бүлегенән.


text:
Өфө ғибәҙәтханаларында һәләк булған «Локомотив» уйынсыларын иҫкә алалар
8 сентябрҙә Өфөнөң барлыҡ православие ғибәҙәтханаларында Ярославлдең авиакатастрофала фажиғәле рәүештә һәләк булған «Локомотив» хоккей клубы уйынсыларына һәм Як-42 самолеты экипажы ағзаларына арнап — йыназа доғалары, иҫән ҡалып, әле ауыр хәлдә булғандарға иҫәнлек-һаулыҡтарын һорап доғалар уҡыласаҡ.
«Башинформ» агентлығына Өфө епархияһының мәғлүмәт-аналитика бүлегенән хәбәр итеүҙәренсә, Өфө һәм Стәрлетамаҡ архиепископы Никон һәләк булғандарҙың туғандарына һәм яҡындарына ҡайғы уртаҡлашып телеграмма ебәрҙе.


text:
“Китап” нәшриәтендә сираттағы “Аҡсарлаҡ” альманахы сыҡты
Зәйнәб Биишева исемендәге Башҡортостан «Китап» нәшриәтендә татар телендәге “Аҡсарлаҡ” альманахының сираттағы сығарылышы донъя күрҙе. Коллектив йыйынтыҡта 24 авторҙың әҫәрҙәре тупланған: шиғырҙар һәм йыр текстары, новеллалар, сатирик хикәйәләр, миниатюралар һәм башҡалар. Альманахты төҙөүсе — Дина Мырҙаҡаева.
Йыйынтыҡта татар телендә яҙған йәш авторҙарҙың ижады яҡшы бирелгән. Уларҙы илдә барған ваҡиғаларға битараф булмау, хәҙерге замандың ҡатмарлы социаль һәм әхлаҡи проблемаларын аңларға, уларҙы художестволы саралар менән сағылдырырға ынтылыу берләштерә.


text:
Фото:
Благовещенда «Сүп-сар тапшыр – бүләк ал» акцияһы дауам итә
Фото:
Ҡасандыр совет осоронда пионерҙар металл һыныҡтарын йыйып, ә китап һөйөүселәр махсус пункттарға макулатура тапшыра торғайны. Көн элгәре был матур йолаларҙың дауам ителеүен Благовещенда, «Факел» балалар ижады үҙәге һәм 5-се урта дөйөм белем биреү мәктәбе биләмәләрендә, күҙәтеп була ине. «Яратҡан таҙа ҡалам» район экологик акцияһы сиктәрендә бына инде икенсе йома ҡалала ҡаты көнкүреш ҡалдыҡтарын йыйыу пункттары асыла һәм эшләй. Теләгән һәр кем иҫке әйберҙәр алып килеп, урынына бүләк ота ала. Иң әүҙем ҡатнашыусылар иҫәбендә — мәктәп уҡыусылары. Уларҙың күптәре, акцияла ҡатнашыу менән бер рәттән, яҡын тирәләге урмандарҙы сүп-сарҙан таҙартты.
Ойоштороусылар һүҙҙәренсә, акция һуңғы тапҡыр үткәрелмәй. Теләгән һәр кем ҡала таҙалығына үҙ өлөшөн индереп, бүләк ота ала әле.


text:
Республикала август айының стандарт булмаған 10 вакансияһы билдәле булды Фото: Олег Яровиков
Республикала август айының стандарт булмаған 10 вакансияһы билдәле булды
Республикала август айының стандарт булмаған 10 вакансияһы билдәле булды Фото: Олег Яровиков
ӨФӨ, 2016 йыл, 4 август. /«Башинформ» мәғлүмәт агентлығы, Галина Бахшиева/.
HeadHunter эш һәм хеҙмәткәрҙәр эҙләү буйынса сайт Башҡортостандағы вакансияларҙы тикшергән һәм бик һирәк осрағандарының исемлеген төҙөгән. Август айының стандарт булмаған ун вакансияһы иҫәбенә таргетолог (эш хаҡы — 40-80 мең), педалһеҙ велосипед буйынса инструктор, биҙәүсе һәм ирекмән (эш хаҡы килешеү буйынса), тиҙ уҡыу буйынса уҡытыусы (10-20 мең һум), Ушу-Саньда (Саньшоу) буйынса тренер (5 мең һумдан алып), граждандар оборонаһы һәм ғәҙәттән тыш хәлдәр буйынса әйҙәүсе белгес (17-20 мең), ҡултамғалар йыйыусы (25 мең), татуаж яһау оҫтаһы (25-50 мең), фандрайзер (14-35 мең) ингән.
«Беҙҙең сайттағы вакансиялар араһында исемдәре менән генә йәлеп итеүселәр бар, — тип һөйләй Урал федераль округы һәм Себер федераль округы буйынса HeadHunter сайтының матбуғат хеҙмәте етәксеһе Елана Таращук. — Әлбиттә, улар һирәк осрай. Мәҫәлән, бөгөн «Һатыу буйынса менеджер» вакансияһы бик популяр».


text:
«Сәләмәт Рәсәй» проекттар конкурсы старт алды
III «Сәләмәт Рәсәй» бөтә Рәсәй конкурсы старт алды, уны РФ Һаулыҡ һаҡлау һәм социаль үҫеш министрлығы үткәрә, тип хәбәр ителә БР Һаулыҡ һаҡлау министрлығы сайтында.
Сәләмәт тормош буйынса проекттар конкурсында ҡатнашыуға коммерцияға ҡараған һәм коммерцияға ҡарамаған ойошмалар, йәмәғәт берләшмәләре, РФ субъекттарының һәм муниципаль берәмектәрҙең дәүләт учреждениелары, шулай уҡ физик шәхестәр саҡырыла.
Еңеүселәр түбәндәге ете номинацияла билдәләнәсәк: «Иң яҡшы төбәк проекты», «Иң яҡшы муниципаль проект», «Иң яҡшы ауыл проекты», «Иң яҡшы корпоратив проект», «Иң яҡшы йәштәр проекты», «Иң яҡшы медиа-проект», «Сәләмәт тормош алып барыуға йүнәлтелгән берләшмәләрҙе булдырған иң яҡшы интернет-проект». Жюри рәйесе – РФ һаулыҡ һаҡлау министры Вероника Скворцова.
Конкурс үткәреү ҡағиҙәләре һәм этаптары, һайлап алыу критерийҙары тураһында тулыраҡ мәғлүмәт алыу, заявка тултырыу өсөн рәсми сайтҡа инергә мөмкин. Шуны ла билдәләп үтергә кәрәк, конкурста ҡатнашыуға үҙ проекттарын тормошҡа ашырған ойошмалар саҡырыла. Заявкалар 2012 йылдың 16 сентябренә тиклем дауам итә.
Еңеүселәр исемлеге конкурс сайтында 6 ноябрҙә баҫтырыласаҡ.


text:
Төбәктә көндәр һалҡын торасаҡ – Башгидромет
ӨФӨ, 2016 йыл, 17 октябрь. /«Башинформ» мәғлүмәт агентлығы, Гөлфиә Акулова/.
Башҡортостандың гидрометеорология һәм тирә-яҡ мөхит мониторингы идаралығы хәбәр итеүенсә, был аҙнала ла республикала көндәр һалҡын торасаҡ.
Алдағы өс көндә, 17, 18 һәм 19 октябрҙә урыны менән ҡар ҡатыш ямғыр яуасаҡ. Иртәнге сәғәттәрҙә юлдарҙа боҙлауыҡ булыуы, тимер сымдарға һәм ағастарға епшек ҡар һырыуы, айырым райондарҙа ҡар ҡатламы ятыуы көтөлә. Һауа температураһы төндә 0,-5, төньяҡ һәм көнсығыш райондарҙа -10, көндөҙ -1,+4 градус.
Аҙнаның икенсе яртыһында һауа температураһы түбәнәйә. Рәсәй Гидрометүҙәге мәғлүмәттәре буйынса, октябрҙең икенсе декадаһында Башҡортостанда уртаса температураның норманан бер градусҡа түбән булыуы көтөлә.


text:
Бөгөн Владимир Путин Федераль Йыйылышҡа Мөрәжәғәтнамә менән сығыш яһай Фото: Рәсәй Президентының матбуғат хеҙмәте
Бөгөн Владимир Путин Федераль Йыйылышҡа Мөрәжәғәтнамә менән сығыш яһай
Бөгөн Владимир Путин Федераль Йыйылышҡа Мөрәжәғәтнамә менән сығыш яһай Фото: Рәсәй Президентының матбуғат хеҙмәте
ӨФӨ, 2015 йыл, 3 декабрь. /«Башинформ» мәғлүмәт агентлығы, Ғәлиә Нәбиева/.
Бөгөн, 3 декабрҙә, Рәсәй Президенты Владимир Путин Федераль Йыйылышҡа йыллыҡ Мөрәжәғәтнамә менән сығыш яһай. Унда киләсәккә ил үҫешенең төп йүнәлештәре билдәләнә. Был — Рәсәйҙең яңы тарихында 22-се һәм Путин өсөн 12-се Мөрәжәғәтнамә.
Мәскәү ваҡыты буйынса көндөҙгө сәғәт 12-лә Ҙур Кремль һарайының Георгий залында Президент йыллыҡ Мөрәжәғәтнамә менән сығыш яһай. Уны «Рәсәй» һәм «Беренсе» телеканалдары тура эфирҙа күрһәтә.
ТАСС мәғлүмәттәре буйынса, Дәүләт Думаһы һәм Федерация Советы парламентарийҙарынан тыш, унда хөкүмәт ағзалары, Конституция һәм Юғары судтарҙың рәйестәре, Генераль прокурор, Үҙәк һайлау комиссияһы, Иҫәп палатаһы, Йәмәғәт палатаһы башлыҡтары, төбәк етәкселәре, төп конфессия башлыҡтары, киң мәғлүмәт саралары вәкилдәре саҡырыла.
Президенттың бурысы — илдәге хәлгә баһа бирелгән, эске һәм тышҡы сәйәсәттең төп йүнәлештәре билдәләнгән мөрәжәғәтнамәне уҡып ишеттереү. Дәүләт башлығы һәр ваҡыт мөрәжәғәтнамәне әҙерләүгә ҙур иғтибар бирә, уның тексы, төп идеялары өҫтөндә эшләй.


text:
Өфөлә янғын һүндереүселәргә һыу етмәй
Өфөнөң бер нисә районында янғын һүндереүселәрҙе һыу менән тәьмин итеү мәсьәләһе киҫкен тора. Айырыуса был Дим, Ленин һәм Калинин райондарына, шулай уҡ ҡала биләмәһендә урынлашҡан ҡасабаларға ҡағыла. Был хаҡта ҡала башлығында үткән оператив кәңәшмәлә Өфөнөң Янғын һағы идаралығы начальнигы Рауил Кәримов хәбәр итте. Уның һүҙҙәренсә, Өфөлә бөгөн 54 урам һәм 17 тораҡ пункт һыуһыҙ интегә.
Рауил Кәримов мәсьәләне «Уфаводоканал» муниципаль унитар предприятиеһы менән хеҙмәттәшлек итеү һәм пирстар менән быуалар төҙөү иҫәбенә хәл итергә тәҡдим итте. Мәҫәлән, 2010 йылда пирстар Максимовка биҫтәһендә, Нуғай ҡасабаһында, ә Чесноковкала быуа төҙөлгән. Әлеге ваҡытта Нижегородкала проектлау һәм пирс төҙөү эштәре алып барыла. 2015 йылға тиклем Өфөлә дөйөм алғанда һигеҙ яңы пирс барлыҡҡа килергә тейеш.
Ҡала башлығы Павел Качкаев фекеренсә, янғын һүндереүгә һыу етмәү проблемаһын 2012 йыл дауамында уҡ хәл итергә мөмкин. Бының өсөн ҡалала янғын хәүефһеҙлеген тәьмин итеүгә бүленгән средстволарҙы кәрәкле йүнәлештә ебәрергә кәрәк. Ә улар аҙ бүленмәй. Әммә аҡсаның ҙур өлөшө иң мөһимдәре иҫәбендә булмаған мәсьәләләрҙе хәл итеүгә, мәҫәлән, физкультура-тренировкалар комплекстары төҙөүгә китә.


text:
Волга буйы федераль округы Рәсәйҙә тәүгеләрҙән булып айырыуса әһәмиәтле инвестиция проекттары исемлеген төҙөй
Рәсәй Федерацияһы Президентының Волга буйы федераль округындағы тулы хоҡуҡлы вәкиле Михаил Бабич бойороғо буйынса Волга буйы федераль округында айырыуса әһәмиәткә эйә булған инвестиция проекттары исемлеге төҙөлә башлаясаҡ. Был проекттар ярҙамында округта яңы производстволар төҙөләсәк, эш урындары булдырыласаҡ. Төбәктәр иҡтисадына һәм социаль өлкәһенә был ярайһы уҡ ҙур йоғонто яһаясаҡ. Волга буйы федераль округы бындай конкурсты Рәсәйҙә тәүгеләрҙән булып иғлан итә.
— Инвестиция проекттарын тормошҡа ашырыуҙа инвесторҙарға ярҙам итәсәкбеҙ. Был үтә мөһим, сөнки инвестициялар йәлеп итеү ҡеүәһе йәһәтенән беҙҙә әле проблемалар етерлек. Атап әйткәндә, инвестициялар ҡануниәтен камиллаштырыу, административ кәртәләрҙе кәметеү, үҫеш институттарының эшмәкәрлеген яҡшыртыу талап ителә. Конкурс комиссияһына авиатөҙөлөш өлкәһендәге инвестиция проекттары күп тәҡдим ителер, тип көтәбеҙ, — тине тулы хоҡуҡлы вәкил урынбаҫары Галина Изотова.
Волга буйы федераль округының айырыуса әһәмиәткә эйә булған инвестиция проекттары конкурсы 2012 йылдың 1 декабрендә старт алды. Конкурс комиссияһы составы раҫланды, унда федераль министрлыҡ һәм ведомство вәкилдәре, эксперттар инде. Конкурс комиссияһы етәксеһе итеп РФ Президентының Волга буйы федераль округындағы тулы хоҡуҡлы вәкиле урынбаҫары Галиана Изотова тәғәйенләнде. Уның билдәләүенсә, 2013 йылдың беренсе кварталы дауамында бер нисә этапта проекттарҙы һайлап алыу үткәреләсәк. Артабан һайлап алынған проекттар Волга буйы федераль округын үҫтереү стратегияһын тормошҡа ашырыу өсөн нигеҙ булып алынасаҡ.
Бәйгелә ҡатнашыу өсөн заявкалар 2012 йылдың декабре дауамында ҡабул ителәсәк.


text:
Башҡортостанда сәнәғәт роботтарын эшләү буйынса предприятие барлыҡҡа киләсәк
ӨФӨ, 2015 йыл, 14 октябрь. /«Башинформ» мәғлүмәт агентлығы, Александр Смирнов/.
Тиҙҙән Башҡортостанда сәнәғәт роботтарын эшләү буйынса махсуслаштырылған предприятие асыласаҡ. Был хаҡта Рәсәйҙең тәрән тикшеренеүҙәр фонды советы рәйесе, Рәсәй Фәндәр академияһы академигы Владислав Панченко менән осрашыуҙа республика Башлығы Рөстәм Хәмитов хәбәр итте.
– Рәсәйҙә сәнәғәт роботтары предприятиеһы юҡ. Ҡорамалдарҙың 100, хатта 120 проценты сит илдә етештерелгән, – тип билдәләне Рөстәм Хәмитов. – Быйыл уҡ Рәсәйҙә тәүге сәнәғәт роботтары предприятиеһын төҙөй башлайбыҙ.
Төбәк Башлығы һүҙҙәренсә, кисә Рәсәйҙең сәнәғәт һәм сауҙа министры Денис Ментуров менән осрашыуҙа ошо мәсьәлә тикшерелде. Үҙ-ара эш итеү схемаһы һәм ошондай предприятие булдырыуҙы финанслау тураһында һөйләшеп килешелде.
– 2016 йылда продукция етештереүгә күсеү өсөн яҡын арала эштең рәсми өлөшөн башлаясаҡбыҙ, – тине республика Башлығы.


text:
Һалымдар тураһында СМС ярҙамында белергә була
Башҡортостанда йәшәүселәр бюджет алдындағы бурыстары тураһында мәғлүмәтте СМС ярҙамында белә аласаҡ. Бындай хеҙмәтләндереүҙе республика буйынса Рәсәй Федераль һалым хеҙмәте идаралығы күрһәтә. Һалым түләүсе, үҙенең идентификация һанын (ИНН) күрһәтеп, 8 904 736 1001 телефон номерына СМС ебәргәндән һуң, һалым түләүҙәре буйынса бурысы булыу йә иһә булмауы тураһында яуап хәбәр аласаҡ. Һалым йыйыусылар яғынан был хеҙмәтләндереү бушлай күрһәтелә, абонент элемтә операторына үҙенең тарифы буйынса ебәрелгән СМС хаҡын ғына түләй.


text:
Рөстәм Хәмитов Стәрлетамаҡтың Мәғариф системаһы тарихы музейында булдыФото: Андрей Старостин
Рөстәм Хәмитов Стәрлетамаҡтың Мәғариф системаһы тарихы музейында булды
Рөстәм Хәмитов Стәрлетамаҡтың Мәғариф системаһы тарихы музейында булдыФото: Андрей Старостин
Стәрлетамаҡта август кәңәшмәһе сиктәрендә республика Президенты Рөстәм Хәмитов ҡаланың Мәғариф системаһы тарихы музейында булды. Ул 28 йыл элек 5-се гимназияла булдырылған. Әммә быйыл яҙ барлыҡ материалдар 31-се урта дөйөм белем биреү мәктәбенә тапшырылған һәм был осраҡлы түгел. Уның биләмәһендә беренсе уҡытыусыға арналған скульптура композицияһы урынлашҡан. Һәйкәл Уҡытыусы йылында (2010) булдырылған. Республика башлығы һәйкәлгә сәскәләр һалды.
Башҡортостан Президенты менән аралашыу барышында музей директоры Валентина Букреева комплекс тураһында һөйләне. Ул «Мәғариф тарихы» һәм «Хәҙерге заман» исемле ике өлөштән һәм китапхананан тора. Үҙ сиратында, Рөстәм Хәмитов музей эшмәкәрлеген яңыртырға тәҡдим итте:
— Беҙ заманса донъяла йәшәйбеҙ. Шуға күрә элекке стандарттарҙан арынырға кәрәк. Бында тәҡдим ителгән экспонаттар, тәү сиратта, балалар өсөн ҡыҙыҡ булырға тейеш. Музей булдырыуығыҙ яҡшы, әлбиттә, әммә уны тулыландырыу ҙа зарур, — тине Президент.
Рөстәм Хәмитов мәктәп эшмәкәрлеге менән дә танышты, 1 сентябрҙә ул 1220-нән ашыу баланы ҡаршы аласаҡ. Бында 89 уҡытыусы эшләй.
33-сө урта мәктәптә республика Президентына «Мәғариф» автоматлаштырылған мәғлүмәт системаһы» проектын тәҡдим иттеләр. Ул уҡыусылар һәм уҡытыусыларҙың шәхси эштәренән торған мәғлүмәт базаһынан ғибәрәт, бында уҡыусыларҙың өлгәшеү кимәле лә сағылдырыла һәм анализлана. Пилот проектында Стәрлетамаҡтың 10 мәктәбе ҡатнаша.
Бынан тыш, мәктәптең информатика бүлмәһендә Рөстәм Зәки улын интерактив тренажерҙар һәм ҡоролмалар мөмкинлектәре менән таныштырҙылар.
Шулай уҡ төбәк башлығы ҡаланың 5-се урта мәктәбендә булды, унда күп функциялы спорт майҙансығын ҡараны һәм уҡыусылар менән аралашты. Бында меңдән ашыу бала белем ала, 67 педагог эшләй, уларҙың 85 проценты юғары һәм беренсе категорияға эйә.
Бынан һуң Башҡортостан Президенты Стәрлетамаҡ хакимиәтенең мәғариф бүлегендәге мәғлүмәт-методик үҙәгендә булды. Бында Рөстәм Хәмитов республикала берҙән-бер булған Trans-Force мәғлүмәт-белем биреү комплексы эшмәкәрлеге һәм мөмкинлектәре менән танышты. Заманса технологиялар ярҙамында уҡыусылар дәресте төптәнерәк һәм ентекләберәк өйрәнә. Президент фекеренсә, тап ошондай программалар балаларҙы ҡыҙыҡһындыра ала ла инде һәм был иң мөһиме.


text:
Фото:
Президент Рөстәм Хәмитов М.Аҡмулла исемендәге Башҡорт дәүләт педагогия университеты студенттары менән осрашты
Фото:
Башҡортостан Президенты Рөстәм Хәмитов 26 ғинуарҙа ошо көндәрҙә үҙенең юбилейын билдәләгән М.Аҡмулла исемендәге Башҡорт дәүләт педагогия университеты студенттары менән осрашты.
— Һеҙҙең менән был абруйлы юғары уҡыу йортонда осрашыуыма бик шатмын, барығыҙҙы ла юбилей датаһы менән ҡотлайым. 45 – ул матур, шул уҡ ваҡытта етди һан. Бынан тыш кисә билдәле Татьяна көнө — студенттар байрамы булды. Беҙ студент булғанда бындай байрам барлығы хаҡында белмәнек, һәм уны билдәләмәнек. Ысын күңелдән һеҙҙе байрамығыҙ менән ҡотлайым, — тине Рөстәм Хәмитов, студенттарға мөрәжәғәт итеп.
Үҙенең сығышында Президент студенттарҙы төбәктең алдағы йылдарға үҫеш перспективалары менән таныштырҙы. Бынан алда Рөстәм Хәмитов үҙенең карьераһының нисек башланып китеүе тураһында һөйләне.
— Мине Президент итеп тәғәйенләү хеҙмәт биографиямдың иң бейек нөктәһелер, моғайын. Хеҙмәт биографиям ғәҙәти башланды. Совет осорондағы юғары уҡыу йорто – Бауман исемендәге Мәскәү юғары техник училищеһын тамамланым, унда биш йыл ярым белем алдым. Ул ваҡытта беҙҙә мәғариф системаһы бик ҡаты ине. Төркөмгә 28 кеше уҡырға индек, 14 кеше тамамланыҡ, — тине Рөстәм Хәмитов. – Уҡыуҙы тамамлағас, ике йыл моторҙар эшләү ойошмаһында мастер булып эшләнем, бынан һуң Өфө авиация институтына (әлеге ӨДАТУ) күсеп, инженер, аҙаҡ кесе, өлкән ғилми хеҙмәткәр булып эшләнем, аспирантура тамамланым, кандидатлыҡ диссертацияһын яҡланым. Бынан һуң авиация институтында булдырылған ғилми йүнәлеште етәкләнем.
Рөстәм Хәмитов унда 1990 йылға тиклем эшләүе хаҡында һөйләне. Аҙаҡ ул үҙгәртеп ҡороу процестарынан һуң иғлан ителгән һайлауҙа еңеп сыға. Башҡортостандың Юғары Советы депутаты була, бынан тыш тирә-яҡ мөхитте һаҡлау һәм тәбиғәт ресурстарын һөҙөмтәле файҙаланыу комиссияһын етәкләй. Нәҡ Рөстәм Хәмитов республикала Ғәҙәттән тыш хәлдәр министрлығын булдырырға тәҡдим итеп, уның тәүге министры була.
Бөгөнгө көн тураһында һүҙ йөрөтөп, «республиканың 25-се, 30-сы, ә бәлки 50-се йылдарҙа ниндәй хәлдә булыуы эшмәкәрлегебеҙҙе алдағы өс, биш, ун йылға нисек планлаштырыуыбыҙҙан тора», тип билдәләне Президент.
Рөстәм Хәмитов һүҙҙәренсә, яңы кешеләр, яңы белем, эшҡә ҡарата икенсе ҡараш, икенсе идара итеү системаһын талап иткән яңырыу юлы кәрәк.
— Әле үк идара итеү системаһын емерергә, унлаған, йөҙләгән белгесте урамға сығарырға хоҡуғым юҡ, — тип билдәләне төбәк башлығы. – Бында эҙмә-эҙлеклелек, ваҡыт кәрәк.
Президент билдәләүенсә, әлегә кадрҙар потенциалын формалаштырыу төп бурыс булып тора. Был эш башҡарыла.
— Власть органдары хеҙмәткәренә халыҡ менән эшләй белеү зарур. Кешеләр уға ышанырға тейеш, — тип һыҙыҡ өҫтөнә алды Рөстәм Хәмитов. – Халыҡ менән эшләмәйенсә тороп, бер ни ҙә башҡарып булмай тиерлек.
Лекциянан һуң республика башлығы студенттарҙың һорауҙарына яуап бирҙе. Улар, атап әйткәндә, уҡытыусылар абруйын күтәреү буйынса саралар күреүгә, йәш белгестәрҙе эшкә урынлаштырыуға, спорт залдарын төҙөүгә, коррекцион мәктәп-интернаттарҙа эшләүсе тәрбиәселәргә һәм педагогтарға хеҙмәт хаҡын арттырыуға ҡағылды. Шулай уҡ студенттар төрлө мәсьәләләрҙе хәл итеү өсөн үҙҙәренең ижади потенциалын, яңы идеяларын ҡулланыуҙы тәҡдим итте.


text:
Өфө Бөтә донъя үбешеү көнөн билдәләйәсәк
Йома, 6 июлдә, өфөлөләр тәүге тапҡыр Бөтә донъя үбешеү көнөн билдәләйәсәк. Йола буйынса был көндө бөтә илдәрҙә лә үбешеүгә бәйле байрам саралары, конкурстар һәм ярыштар ойошторола.
Ваня 89 ФМ радиоһы менән берлектә Башҡорт дәүләт медицина университетының волонтерҙар үҙәге менән ойошторолған байрам 19-21 сәғәттәрҙә «Ҡашҡаҙан» ял һәм мәҙәниәт паркында үтәсәк.
Ойоштороусылар теләге булғандарҙың барыһына ла үҙенсәлекле формала һөйгән кешең йәки дуҫың менән үбешеүеңде мәңгеләштерергә һәм иҫтәлеккә фотоны бушлай алырға тәҡдим итә.
Әйткәндәй, Бөйөк Британия Бөтә донъя үбешеү көнөнөң тыуған ере иҫәпләнә. Тап ошо томанлы Альбион буйында XIX быуат аҙағында һөйөүҙең бер билдәһе булараҡ үбешеүҙең үҙ байрамы булырға тейеш, тип тапҡандар. Ә 20 йыл элек ул Берләшкән Милләттәр Ойошмаһы менән раҫланған.


text:
Дәғүәселәр билдәләнде
15 сентябрҙә Республика йортонда Башҡортостан Республикаһы Хөкүмәте ҡарамағындағы Журналистика өлкәһендә Шәһит Хоҙайбирҙин исемендәге премияларҙы биреү буйынса комиссия ултырышы булды. Ултырышты комиссия рәйесе, Башҡортостан Республикаһы Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев алып барҙы.
2009 йылға журналистика өлкәһендә иң яҡшы әҫәрҙәр өсөн Шәһит Хоҙайбирҙин исемендәге премияларҙы биреү буйынса комиссия, тәҡдим ителгән эштәрҙе ҡарағандан һуң, конкурста ҡатнашыуға түбәндәгеләрҙе индерҙе:
Әхмәҙиев Фәрит Вафа улын — "Традиции нравственной культуры башкирской журналистики" һәм "Журнальная журналистика" китаптары өсөн; Ергин Юрий Викторовичты — БР мәҙәниәте һәм мәғарифы тарихы буйынса мәҡәләләре, БР мәғарифы тарихы буйынса китаптары һәм мәҡәләләре өсөн; Иҙрисова Миләүшә Абрар ҡыҙын — республиканың күренекле сәнғәт эшмәкәрҙәре тормошо һәм ижадына арналған "Млечный путь" биографик телевизион очерктар циклы һәм "Ғәзиз Әлмөхәмәтов" монографик йыйынтығы өсөн; Ишкинин Таһир Хабрахман улын — "Киске Өфө" гәзитендә "Аҙна шаңдауы" рубрикаһы аҫтында баҫылған мәҡәләләре өсөн; Нәбиев Хәмит Миңлехамат улын — "Сквозь толщу лет обретя покой" китабы өсөн; Солтанова Флүрә Мәхмүтйән ҡыҙын — "Оло Башкортостан", "Йәдкәр" радиотапшырыуҙар һәм "Алыҫ араларҙы яҡынайтып" телепрограммалар циклы өсөн; Хәсәнова Руфина Нәсимйән ҡыҙын — социаль тематика буйынса проблемалы мәҡәләләре өсөн; Юлдашева Тамара Ишбулды ҡыҙын — "Башҡортостан ҡыҙы" журналында баҫылып сыҡҡан мәҡәләләр серияһы өсөн; Толомғужин Зөфәр Ғәли улын — "Шэжэрэ" — воспитатель духа" китабы өсөн.
Комиссия йәмәғәт ойошмаларын, хеҙмәт коллективтарын һәм айырым кешеләрҙе 2009 йылға Шәһит Хоҙайбирҙин исемендәге премияға дәғүә итеүгә күрһәтелгән эштәрҙе тикшереүҙә ҡатнашыуҙарын һорай. Фекерҙәрҙе һәм тәҡдимдәрҙе матбуғат биттәрендә, телевидение һәм радио тапшырыуҙарында йәки түбәндәге адрес буйынса ебәрелгән хаттарҙа белдерергә мөмкин: 450076, Өфө ҡалаһы, Октябрҙең 50 йыллығы урамы, 13, 10-сы ҡат, Башҡортостан Республикаһы Журналистар союзы, телефон-факс: 276-42-66.
Конкурсҡа индерелгән эштәр 2009 йылдың 30 сентябренә тиклем тикшерелә. Октябрҙә, Республика көнөн байрам иткәндә, республика журналистар премияһының өс лауреатының исемдәре иғлан ителәсәк.


text:
Фото:
Борай үҙәк район дауаханаһының яңы корпусы 2012 йылда төҙөлөп бөтәсәк
Фото:
Борай үҙәк район дауаханаһында Рөстәм Хәмитов 1916 йылда төҙөлгән, әлеге ваҡытта авария хәлендә булған хирургия корпусын ҡараны.
2010 йылда эргәһендә 50 урынлыҡ дауалау корпусы төҙөлә башлаған. Ләкин объекттың Республика адреслы инвестицион программаһына индерелмәгән булыу сәбәпле төҙөлөш туҡтатылған. Йыһазландырыуҙы иҫәпкә алғанда, уның дөйөм хаҡы 180 миллион һум тәшкил итә.
Рөстәм Хәмитов объектты бындай хәлдә ҡалдырырға ярамағанын, төҙөлөштө ҡабаттан тергеҙеү һәм уны 2012 йылда тамамлау өсөн средстволар табыу кәрәклеген әйтте.
— Республика буйынса бындай төҙөлөп бөтмәгән объекттар 30 миллиард һумға төшә, ә республика бюджетында – 16 миллиард һумлыҡ дефицит, — тине Рөстәм Хәмитов. – Төҙөлөштө тамамлау өсөн средстволар, шул иҫәптән бюджеттан тыш аҡсалар эҙләйәсәкбеҙ.


text:
Өфөлә Илфак Смаковтың тыуыуына 75 йыл тулыуға арналған хәтер кисәһе уҙа
ӨФӨ, 2016 йыл, 11 ғинуар. /«Башинформ» мәғлүмәт агентлығы, Ләйлә Аралбаева/.
Өфөлә Рәсәйҙең атҡаҙанған, Башҡортостандың халыҡ артисы Илфак Смаковтың тыуыуына 75 йыл тулыуға арналған хәтер кисәһе уҙа. 29 ғинуарҙа Башҡорт дәүләт филармонияһы популяр йырсының ижадын һөйөүселәрҙе «Беҙ ҡабыҙған уттар һүнмәһен» исемле концертҡа саҡыра.
Программала Илфак Смаковтың репертуарынан йырҙар яңғыраясаҡ. Концертта йырсының ҡатыны, Башҡортостандың халыҡ артисткаһы Асия Смакова һәм Башҡорт дәүләт филармонияһының иң яҡшы ижади көстәре ҡатнаша. Тамашаны йәш режиссер Илшат Ғәлимйәнов сәхнәләштерә.
Илфак Смаков (1940-1993) — танылған йырсы, профессор Миләүшә Мортазинаның уҡыусыһы. 1963-1991 йылдарҙа Башҡорт дәүләт филармонияһының солисы була, әүҙем концерт эшмәкәрлеге алып бара. Уның репертуарында башҡорт һәм татар композиторҙарының вокаль әҫәрҙәре, халыҡ йырҙары урын алған.


text:
4 ғинуар
4 ғинуар — григориан стиле буйынса йылдың 4-се көнө. Йыл аҙағына тиклем 362 көн ҡала (кәбисә йылында 363).
Йөкмәткеһе
Байрамдар[үҙгәртергә | вики-тексты үҙгәртергә]
Халыҡ-ара[үҙгәртергә | вики-тексты үҙгәртергә]
Милли[үҙгәртергә | вики-тексты үҙгәртергә]
Тарихи ваҡиғалар[үҙгәртергә | вики-тексты үҙгәртергә]
- 1493 — Христофор Колумбтың беренсе экспедицияһы Европанан Америкаға юллана.
- 2004 — «Спирит» марсоходы Марсҡа төшә.
Был көндө тыуғандар[үҙгәртергә | вики-тексты үҙгәртергә]
- 1643 — Исаак Ньютон, инглиз физигы, математик, астроном, философ һәм теолог.
- 1848 — Шварц Александр Николаевич, Рәсәй халыҡ мәғариф министры (1908—1910).
- 1859 — Ризаитдин Фәхретдинов, күренекле башҡорт мәғрифәтсеһе, ғалим һәм ҙыусы.
- 1913 — Иғдәүләтов Зәйни Сирай улы, БАССР-ҙың халыҡ (1970) артисы.
- 1917 — Львов Михаил Давыдович, урыҫ телендә ижад итеүсе шағир, Башҡортостанда тыуған, Бөйөк Ватан һуғышында ҡатнашыусы.
- 1939 — Баҡыев Рим Сәғит улы, Башҡортостандың билдәле дәүләт һәм хужалыҡ эшмәкәре.
- 1941 — Мортазин Хәйрулла Хәбибулла улы, математик, физика‑математика фәндәре докторы (1994), профессор (1995).
- 1960 — Юнысова Эльвира Әхтәм ҡыҙы, башҡорт театр һәм кино актёры, йәмәғәт эшмәкәре. Рәсәй Федерацияһының атҡаҙанған (2007), Башҡортостан Республикаһының халыҡ артисы (1992).
Был көндө үлгәндәр[үҙгәртергә | вики-тексты үҙгәртергә]
- 1887 — Эрвин Шрёдингер, Австрия физик-теоретигы, квант механикаһына нигеҙ һалыусыларҙың береһе. Физика буйынса Нобель премияһы лауреаты (1933).
- 1977 — Әсфәндиәров Закир Лотфрахман улы, Советтар Союзы Геройы (1944)


text:
Раил Әсәҙуллин Координацион совет рәйесе итеп һайланды
“Берҙәм Рәсәй” партияһы Башҡортостан төбәк бүлексәһенең Сәйәси клубы Координацион советы рәйесе итеп М. Аҡмулла исемендәге Башҡорт дәүләт педагогия университеты ректоры Раил Әсәҙуллин һайланды. Бындай ҡарар партияның Төбәк сәйәси советы Президиумы ултырышында ҡабул ителде.
2005 йылда ойошторолған Сәйәси клуб эшмәкәрлеге берҙәм рәсәйҙәрҙең идеологик эшенең мөһим йүнәлеше булып тора. Сәйәси клуб сиктәрендә партия эшмәкәрлеге мәсьәләләре генә түгел, ижтимағи тормоштоң актуаль проблемалары ла тикшерелә. Элек Координацион советты Төбәк сәйәси советы секретары етәкләй ине, хәҙер был функциялар Раил Әсәҙуллинға йөкмәтелде.


text:
Фото:
Башҡортостандан делегация Ҡаһирәлә студенттар менән осрашасаҡ
Фото:
БР мосолмандарының Диниә назараты ойошторған алты кешенән торған делегация март аҙағында Египетҡа барасаҡ. Унда Ҡаһирәлә, Әл-Әзһәр Халыҡ-ара ислам университетында, Башҡортостандан студенттар һәм вуз етәкселеге менән осрашасаҡ.
— 2010 йыл Башҡортостанда Республика йылы тип иғлан ителеү менән бәйле, беҙ сит илдәрҙәге студенттарыбыҙҙың тормошо тураһында фото һәм видеоматериалдар тупларға, һуңынан уларҙы тыуған илебеҙҙә күрһәтергә, йәштәрҙең проблемаларын асыҡлап, кәрәк булһа, уларға ярҙам күрһәтергә планлаштырабыҙ, — тип хәбәр итте БР мосолмандарының Диниә назараты рәйесе Руслан Саяхов.
Делегация составына республиканың күренекле мәҙәниәт һәм йәмәғәт эшмәкәрҙәре инә. Шул иҫәптән Кинйә Арсланов исемендәге Хәйриә фонды вице-президенты Салауат Юлбарисов һәм билдәле фоторәссам, РФ-тың һәм БР-ҙың атҡаҙанған мәҙәниәт хеҙмәткәре Рәмил Килмәмәтов. Өфөнән Ҡаһирәгә юлға сығыусы ҡатын-ҡыҙҙар төркөмөн «Сәләм» магазины директоры Әлфиә Иҙрисова етәкләй, улар Башҡортостандан Әл-Әзһәрҙә уҡыусы ҡыҙҙар менән аралашырға йыйына.
Дөйөм алғанда, Әл-Әзһәрҙә республикабыҙҙан 50-ләп студент уҡый. Уларҙың 15-е уҙған йәйге каникулдары ваҡытында үҙ тыуған илендә республиканың төрлө райондарында практика үтте, уларға имамдар тик ыңғай ғына баһа бирҙе.
Ҡаһирәлә уҡыған балаларға сит илдәрҙә Башҡортостандың күргәҙмә-презентацияларын ойоштороу кеүек мөһим миссия ла йөкмәтелгән. Был республиканың һәм илдең имиджын күтәреү өсөн дә кәрәк, сөнки ғәрәп донъяһында, ҡыҙғанысҡа ҡаршы, Рәсәй һәм уның төбәктәре мәҙәниәте менән аҙ таныштар. Шул уҡ Египетта этник мосолмандарҙың күбеһе йәшәгән Башҡортостанды бик аҙҙар ғына ишетеп белә.
Былтыр сентябрҙә Ҡаһирәгә юлланғанда, студенттар үҙҙәре менән милли кейем, музыка ҡоралдары, халыҡ кәсебе әйберҙәре, республикабыҙ хаҡында фильмдар һәм фотографиялар запасы алғайны. Был материалдарҙы улар апрель башында Әл-Әзһәрҙә үтәсәк республикабыҙға арналған күргәҙмәләр үткәргәндә файҙаланырға планлаштыра.


text:
Фото:
Башҡортостанға Палестина милли хакимиәте башлығы Мәхмүд Аббас килде
Фото:
Шаршамбы, 23 мартта, Башҡортостанға Палестина милли хакимиәте башлығы Мәхмүд Аббас килде. Өфө аэропортында уны БР Президенты Хакимиәте Етәксеһе Әнүәр Мәхмүтов, Рәсәй Сит ил эштәре министрлығының Өфөләге вәкиле Илшат Миңлебаев, башҡа рәсми кешеләр ҡаршыланы. Башҡорт һәм рус милли кейемендәге ҡыҙҙар, йола буйынса, ҡунаҡҡа икмәк һәм сәк-сәк тәҡдим итте.
Рәсәйгә эш сәфәре барышында ике көн дауамында Палестина милли хакимиәте башлығы Башҡортостан Республикаһы менән танышасаҡ. Бөгөн кискеһен Мәхмүд Аббас Рәсәй мосолмандары Үҙәк диниә назараты рәйесе, Юғары мөфтөй Тәлғәт Тажетдин менән осрашасаҡ, шулай уҡ Өфөләге Конгресс-холда үтәсәк Башҡортостан сәнғәт оҫталары концертын ҡараясаҡ.
Кесаҙна, 24 мартта, Республика Йортонда Палестина милли хакимиәте башлығының Башҡортостан Президенты Рөстәм Хәмитов менән осрашыуы планлаштырылған. Унан һуң Мәхмүд Аббас Өфө дәүләт нефть техник университетының презентацияһында ҡатнашасаҡ һәм студенттар алдында лекция менән сығыш яһаясаҡ.


text:
Кәлмәргән
Кәлмәргән (урыҫ. Скопа́, лат. Pandion haliaetus) — ҡаҙҙан бәләкәйерәк ҡырағай ҡош. Оҙонлоғо — 55—58 см, ҡанат йәйеме — 145—170 см. Оҙон ҡанаттары беләҙек һөйәктәрендә бөгөлгән була. Һырты, түше, ҡойроғо ҡара-көрән; тамағы, ҡорһағы аҡ, ҡанат төбөндәге ҡаурыйҙары һарғылт сыбар. Суҡышынан күҙе аша муйынына үткән һоро һыҙыҡ бар. Башҡа ҡара ҡоштарҙан аҡ ҡорһағы менән айырыла.
Башҡортса тимер тырнаҡ, балыҡ һыры, балыҡ ҡарсығаһы, ҡәлмәргән, халмарйын тигән исемдәре лә осрай.
Йөкмәткеһе
Таралыуы[үҙгәртергә | вики-тексты үҙгәртергә]
Антарктиданан башҡа бөтә ҡитғаларҙа ла остай. Күсмә ҡош. Мысырҙа һәм Ҡыҙыл диңгеҙҙең ҡайһы бер утрауҙарында ҡышлай. Ояһын балыҡ күп булған һыу буйҙарында, бейек ағас баштарында ҡора.
Туҡланыуы[үҙгәртергә | вики-тексты үҙгәртергә]
Башҡа ҡоштарҙан айырмалы рәүештә, кәлмәргән рационы 99 %-ҡа балыҡтан тора. Һирәкләп тәлмәрйен, башҡа ҡоштар менән туҡлана. Ғәҙәттә һыу өҫтөндә һунар итә. Һыу өҫтөндә ҡорбанын күреп ҡалһа, тәпәйҙәрен алға сығарып, ҡанатын артҡа ташлап аҫҡа ташлана.
Һаҡлау[үҙгәртергә | вики-тексты үҙгәртергә]
Был һирәк осрай торған ҡош Рәсәйҙең һәм Башҡортостандың Ҡыҙыл китабына индерелгән.
Әҙәбиәт[үҙгәртергә | вики-тексты үҙгәртергә]
- И. В. Карякин. Скопа (Pandion haliaetus) // Пернатые хищники Уральского региона. Соколообразные (Falconiformes) и Совообразные (Strigiformes). Пермь: Центр полевых исследований Союза охраны животных Урала / Социально-экологический союз, 1998. — 483 с.
- Г. П. Дементьев. Скопа (Pandion haliaetus) // Птицы Советского Союза, т.1. — М.: Сов. наука. 1951. — С.275-279.


text:
Фото:
Башҡортостан Президенты Өфө халҡын әүҙемерәк булырға саҡырҙы
Фото:
Башҡортостан Президенты Рөстәм Хәмитов Өфөлә СССР-ҙың 50 йыллығы урамындағы ихатаны барып ҡараны. Ул бында май айында булып киткәндән һуң башланған үҙгәрештәрҙе тикшерҙе.
Йорт комитеты рәйесе Лидия Меньшова әйтеүенсә, был арала 45/1 һанлы йорт ихатаһы ярайһы ҙур үҙгәрештәр кисергән. Бер нисә гараж һүтелгән, уларҙың урынында яҡын арала заманса туҡталҡалар барлыҡҡа киләсәк. Асфальт юлдар ҙа киңәйтелгән. Төбәк башлығының тәүге килгәнендә ихатала ҡарт ағастарҙың күп булыуы билдәләнгәйне. Хәҙер был ағастар ҡырҡылған, киләсәктә яңы үҫентеләр ултыртылырға тейеш.
Быларҙан тыш, ихатала балалар майҙансығы ла яңыртылған, бала-саға Президенттан спорт менән шөғөлләнеү өсөн төҙөкләндерелгән биләмә яһауҙарын һораны. Рөстәм Хәмитов был мәсьәләгә айырым туҡталып, мәсьәләнең мотлаҡ хәл ителәсәген билдәләне. Ихатала үҙҙәренең футбол командаһы бар, улар мөмкин булған барлыҡ турнирҙарҙа ла ҡатнашырға тырыша. Йәш спортсылар Президенттан автографлы футбол һәм волейбол туптары алды.
Яҡын-тирәләге йорттарҙа йәшәүселәр ҙә төбәк башлығына көнүҙәк проблемалары менән мөрәжәғәт итте. Бында торлаҡ йорттар янындағы иҫке биналарҙы һүтеү, беренсе ҡаттағы балконға законһыҙ төкәтмәләр, юлдарҙы артабан киңәйтеү мөмкинлеге хаҡында һүҙ алып барылды. Халыҡты айырыуса йортҡа яҡын урынлашҡан ҙур булмаған магазин төҙөлөшө борсой. Бында йәшәүселәр әйтеүенсә, уны төҙөүгә ихтыяж булмаған.
— Был магазиндың барлыҡҡа килеүенә булышлыҡ иткәндәрҙер, күрәһең, — тине Рөстәм Хәмитов, граждандарға мөрәжәғәт итеп. – Властың үҙегеҙҙең ҡулда булыуын аңларға тейешһегеҙ. Әүҙемлек күрһәтегеҙ. Был һеҙҙең ер һәм һеҙҙең ҡарарҙан тыш бында бер нәмә лә эшләнергә тейеш түгел.
Яңы балалар баҡсаһы төҙөү — тағы бер көнүҙәк мәсьәлә. Республика башлығы быйыл Башҡортостанда 50 балалар баҡсаһы төҙөләсәген билдәләне. Йәнә шәхси мәктәпкәсә белем биреү учреждениеларын булдырыу мөмкинлеге лә ҡарала.
Осрашыу һуңында Өфө халҡы ярҙамы өсөн Президентҡа рәхмәт әйтеп, йорттарыбыҙ, йорт яны биләмәләре тураһында үҙебеҙ хәстәрлек күрәсәкбеҙ, тип вәғәҙә бирҙе.


text:
Башҡортостандың ҡайһы бер райондарында хайуандарҙың ҡотороҡ ауырыуы буйынса карантин индерелде
Башҡортостан Президенты Рөстәм Хәмитов «Башҡортостан Республикаһының ҡайһы бер ауыл биләмәләрендә хайуандарҙың ҡотороҡ ауырыуы буйынса сикләү сараларын (карантин) индереү тураһында»ғы Указға ҡул ҡуйҙы.
Улар иҫәбендә – Белорет районы Әзекәй ауыл советы ауыл биләмәһенең Ҡоҙғон-Әхмәр ауылы, Борай районы Әзәк ауыл советы ауыл биләмәһенең Әбдрәшбаш ауылы һәм Бөрйән районы Ҡыпсаҡ ауыл советы ауыл биләмәһенең Килдеғол ауылы. Был ауылдарҙа ҡоторған ҡырағай хайуандарҙың кешеләргә ташланыу осраҡтары теркәлгән.
БР Ветеринария идаралығына карантин иғлан ителгән биләмәләрҙә хайуандарҙың ҡотороҡ ауырыуы таралыуын иҫкәртеү һәм ауырыу сығанаҡтарын бөтөрөү буйынса махсус комиссия булдырырға ҡушылды.
Указ үтәлешенә контроллек итеү Башҡортостан Хөкүмәте Премьер-министры урынбаҫары Эрнст Исаевҡа йөкмәтелде.


text:
Башҡортостандың Дәүләт Йыйылышы структураһында үҙгәрештәр булды Фото: Андрей Старостин
Башҡортостандың Дәүләт Йыйылышы структураһында үҙгәрештәр булды
Башҡортостандың Дәүләт Йыйылышы структураһында үҙгәрештәр булды Фото: Андрей Старостин
ӨФӨ, 2015 йыл, 17 сентябрь. /«Башинформ» мәғлүмәт агентлығы, Арина Рәхимҡолова/.
Башҡортостан Дәүләт Йыйылышында депутат корпусының артыуына бәйле үҙгәрештәр булды. 13 сентябрҙә үткән өҫтәмә һайлауҙар йомғаҡтары буйынса ике депутат республика парламенты составына инде. Туймазы һайлау округынан — Рәмил Бигнов, Күмертау буйынса Хәйҙәр Ғайсин һайланды. Икеһе лә Сәнәғәт, инновацион үҫеш һәм эшҡыуарлыҡ буйынса комитет составына инде. Дәүләт Йыйылышының көҙгө сессиялағы тәүге ултырышында шундай ҡарар ҡабул ителде.
Парламент структураһындағы үҙгәрештәр шулай уҡ Константин Канунниковтың Дәүләт төҙөлөшө, хоҡуҡ тәртибе һәм суд мәсьәләләре буйынса комитетҡа инеүенә бәйле. Уға депутат мандатын тапшырыу тураһында мәсьәлә 15 июлдә республика Үҙәк һайлау комиссияһында ҡаралды. Депутат Флүр Әсәҙуллиндың эш һәм йәшәү урыны үҙгәреүе сәбәпле, уның депутат мандаты бушаны.


text:
Башҡортостанда Сыуаш милли-мәҙәни автономияһы ойошторолдо Фото: Иван Тарасов
Башҡортостанда Сыуаш милли-мәҙәни автономияһы ойошторолдо
Башҡортостанда Сыуаш милли-мәҙәни автономияһы ойошторолдо Фото: Иван Тарасов
ӨФӨ, 2015 йыл, 26 ғинуар. /«Башинформ» мәғлүмәт агентлығы/.
Өфө районы Булгаков ауылында Башҡортостандың Сыуаш милли-мәҙәни автономияһы төбәк йәмәғәт ойошмаһының республика конференцияһы үтте. Республикала йәшәүсе сыуаштарҙы берҙәм милли-мәҙәни автономияға берләштереү кәрәклеге хаҡында ҡарар былтыр Башҡортостан сыуаштарының Өсөнсө съезында ҡабул ителгәйне.
Конференция делегаттары автономияның етәксе һәм күҙәтеүсе органдарын һайланы. Башҡортостандың Сыуаш милли-мәҙәни автономияһы рәйесе итеп медицина фәндәре докторы, БДМУ профессоры Виталий Викторов һайланды.
Конференцияла ҡатнашыусылар сыуаш халҡының традицияларын артабан һаҡлау, тарихты һәм туған телде өйрәнеү кәрәклеген билдәләне. Сыуаш йәмәғәтселегенең башланғыстарына һәр яҡлап ярҙам күрһәтелгәне, шулай уҡ Өфөләге сыуаш йәкшәмбе мәктәбен реконструкциялау мәсьәләләрен хәл итеүҙә булышлыҡ иткәне өсөн республика етәкселегенә рәхмәт һүҙҙәре еткерелде.
Бөгөнгө көндә Башҡортостанда 100 меңдән ашыу сыуаш йәшәй. Республикала 9 меңдән артыҡ сыуаш милләтле бала белем ала. Шулай уҡ төбәктә сыуаш телендә «Урал-Сасси» республика гәзите һәм бер нисә муниципаль баҫма сыға.


text:
Башҡортостан (авиакомпания)
ЯСЙ «Башҡортостан» авиакомпанияһы — 2002 йылда Өфө ҡалаһында ойошторолған авиакомпания. Домодедово аэропортынан чартер авиа йөк ташыуҙы тормошҡа ашырыу менән махсуслаша[1].
Тарихы[үҙгәртергә | вики-тексты үҙгәртергә]
Рәсми рәүештә авиакомпания 2006 йылда эшләй башланы[2]. Компания акцияларының 76% хужаһы — VIM Airlines, 24 проценты иһә Башҡортостан хөкүмәтенә эйә. Компанияла 2007 йылдың мартында 101 кеше эшләгән[1].
2011 йылдың 21 һатай көнө «Көнсығыш Ульяновск» халыҡ-ара аэропортында авиакомпанияның яңы самолёты, Diamond DA-42 MNG, ергә төшкән[3]. Был самолёт Австрияла эшләнгән һәм күп төрлө авиация эштәре башҡарыу өсөн күп функциялы платформа булып һанала.
Шулай уҡ ҡарағыҙ[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 Directory: World Airlines, Flight International (3 апрель 2007), стр. 53.
- ↑ New Air Carrier Makes Maiden Flight From Ufa
- ↑ «Башкортостан» получил самолет Diamond DA-42 MNG


text:
Иртәгә паспортҡа бәйле мәсьәләләр буйынса мөрәжәғәт итергә мөмкин буласаҡ
20 сентябрҙә РФ Президентының Башҡортостан Республикаһындағы йәмәғәт ҡабул итеү бүлмәһендә паспорт алыу һәм йәшәү урыны буйынса теркәлеү мәсьәләләре буйынса граждандар ҡабул итеү ойошторола.
Мөрәжәғәт итеүселәрҙе Федераль миграция хеҙмәтенең БР буйынса идаралығының паспорт һәм теркәү хеҙмәте бүлеге начальнигы Роза Макаева ҡабул итәсәк.
Башлана — 10 сәғәттә.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Өфөлә «Баллы төбәк» йәрминкәһе ойошторола Фото: Андрей Старостин
Өфөлә «Баллы төбәк» йәрминкәһе ойошторола
Өфөлә «Баллы төбәк» йәрминкәһе ойошторола Фото: Андрей Старостин
ӨФӨ, 2016 йыл, 5 сентябрь. /«Башинформ» мәғлүмәт агентлығы, Галина Бахшиева/.
10 сентябрҙә Өфөнөң И.Яҡутов исемендәге паркында республика умартасылары ҡатнашлығында «Баллы төбәк» йәрминкәһе ойошторола.
Өфө хакимиәтенең матбуғат хеҙмәтендә хәбәр итеүҙәренсә, быйылғы йәрминкәлә умартасылыҡ буйынса бушлай кәңәштәр һәм оҫталыҡ дәрестәре ҡаралған. Һорауҙарға Башҡорт дәүләт аграр университеты профессорҙары, шулай уҡ ветеринар-санитар экспертиза лабораторияһы вәкилдәре яуап бирә.
Йәрминкәлә балдың сифатын һәм уның төрөн тикшерергә мөмкин.
Йәрминкәне ойоштороусылар — Башҡортостандың Умартасылыҡ һәм апитерапия буйынса ғилми-тикшеренеү үҙәге менән берлектә Өфөнөң Совет районы хакимиәте.


text:
Бюджетниктарҙың эш хаҡы 2012 йылда 15 процентҡа артасаҡ
Бюджетниктарҙың уртаса айлыҡ эш хаҡы 2012 йылда 15 процентҡа артасаҡ.
— Башҡортостан Республикаһы бюджетына киләһе йылға эш хаҡын арттырыуға седстволар һалынған. Оптималләштереүҙе, бюджеттан тыш средстволарҙы йәлеп итеүҙе, үҙаллы эшләп алынған средстволарҙы иҫәптә тотҡанда, ул аҡсалар бюджет өлкәһендә эшләүсе хеҙмәткәрҙәрҙең эш хаҡын 15 процентҡа арттырыуға етәсәк, — тип хәбәр итте Башҡортостан Республикаһының финанс министры Рузалия Хисмәтуллина интернет менән ҡулланыусылар менән онлайн-конференцияһы барышында.
Уның һүҙҙәренсә, был саралар 2014 йылға төбәктә уртаса эш хаҡын бер ярым тапҡырға арттырыу буйынса республика Президенты тарафынан ҡуйылған бурыс сиктәрендә тормошҡа ашырыла.
— Бюджет өлкәһендә был күрһәткестәргә, әлбиттә, өлгәшеләсәк, — тип һыҙыҡ өҫтөнә алды Финанс министрлығы башлығы.
Рузалия Хисмәтуллина, ағымдағы йылда Рәсәйҙә бюджетниктарҙың эш хаҡы ике тапҡыр арттырылды, тип билдәләне. Һәм Башҡортостан был йәһәттән башҡа төбәктәрҙән айырылып тора:
— Рәсәй буйынса эш хаҡы беренсе тапҡыр 1 июндән арттырылһа, Башҡортостан быны 1 ғинуарҙан уҡ ғәмәлгә ашырҙы, — тине финанс министры һәм икенсе айырма тураһында ла әйтте:
— Рәсәйҙә минималь эш хаҡы күләме 1 июндән 4611 һумға тиклем арттырылһа, Башҡортостанда минималь эш хаҡы, беренсенән, 5500 һумға тиклем арттырылды, икенсенән, республика был сараны 1 ғинуарҙан уҡ үткәрҙе.
Икенсе тапҡыр бөтә бюджетниктарҙың эш хаҡы 1 октябрҙән арттырылды. Артым йәнә 6,5 процент тәшкил итте.
Бынан тыш, 1 сентябрҙән уҡытыусыларҙың эш хаҡы 30 процентҡа арттырылды, шулай уҡ мәктәпкәсә белем биреү учреждениелары хеҙмәткәрҙәренең хеҙмәт хаҡы арттырылды. Башҡортостан Президенты указы менән 1 октябрҙән уларҙың эш хаҡына өҫтәмә күләме ике тапҡырға арттырылды. Ағымдағы йыл аҙағынаса был маҡсаттарға 150 миллион һум самаһы аҡса йүнәлтеләсәк. Рузалия Хисмәтуллина средстволарҙың тулыһынса республика бюджетынан бүленеүен билдәләне. Шулай итеп, ниндәй муниципаль районда эшләүҙәренә ҡарамаҫтан, арттырылған хеҙмәт хаҡына һәр тәрбиәсе һәм мәктәпкәсә белем биреү учреждениеларының башҡа хеҙмәткәрҙәре иҫәп тота ала.


text:
Фил
Фил (урыҫ. Слон) — Тропик Африкала һәм Азияла үлән менән туҡланған, оҙон томшоҡло, ике оҙон ҡаҙыҡ тешле бик ҙур һөтимәр хайуан. Ике төрҙө үҙ эсенә ала: Африка филе (Loxodonta africana) һәм Азия филе (Elephas maximus).
Хайуандар араһында тик филдәрҙә генә ерләү йолаһы бар. Ғәҙәттә, фил 60-80 йыл йәшәй. Әгәр берәй фил ауырыһа, башҡалары уға аҙыҡ килтерә, баҫып торғанда терәк була. Фил үлһә, күпмелер ваҡыт көтөү ағзалары уны ашамлыҡ һәм һыу ярҙамында терелтергә тырыша. Ә үлеүендә инанғас, көтөү тынып ҡала. Йыш ҡына улар тәрән булмаған ҡәбер ҡаҙа һәм үлгән филде ботаҡтар һәм батҡаҡ менән ҡаплай. Бер нисә көн хайуандар ошо ҡәбер янында ҡала. Осраҡлы рәүештә яңғыҙ, таныш булмаған филдең мәйетенә юлыҡҡан осраҡта ла, көтөү шулай уҡ уға һуңғы ҡәҙер-хөрмәт күрһәтә. Бынан тыш, филдәрҙең үлгән кешеләрҙе лә шулай ерләү осраҡтары билдәле.


text:
Фото:
Еҙ ун һумлыҡтар әйләнешкә инде
Фото:
1 ғинуарҙа Рәсәй биләмәһендә ун һумлыҡ банкноттар баҫыуҙы туҡтаттылар. Уларға алмашҡа шул уҡ ҡиммәттәге еҙ тәңкәләр килде. Тәңкәләрҙең тәүге партияһы республикаға яңы йыл каникулдарынан һуң уҡ килтерелде.
Банкноттарҙы металл аҡсалар менән алмаштырыу аҡрынлап барасаҡ. Һуңғы ҡағыҙ унлыҡтар әйләнештән 2012 йыл аҙағында алынасаҡ.
БР Милли банкының йәмәғәтселек менән бәйләнеш бүлегенән хәбәр итеүҙәренсә, алмаштырыу экономиялау маҡсатында үткәрелә. 10 һәм 50 һумлыҡ банкноттар – бер йылдан аҙыраҡ, 100 һәм 500 һумлыҡтар – ике йылдан артыҡ түгел, 1000 һәм 5000 һумлыҡтар биш йылға тиклем хеҙмәт итә. Металл аҡсаның хеҙмәт итеү срогы – 25-30 йыл.
Бынан тыш, ҡағыҙҙы металл менән алмаштырыуҙа Милли банк илдә гәзит-билет автоматтары, мини-кафелар кеүек автоматлаштырылған сауҙаны үҫтереү өсөн стимул күрә. Был сауҙала ҡатнашыусылар күптән инде металл аҡсаларҙың уңайлылығы тураһында һөйләй.
Тәңкә диск формаһында, төҫө – һары. Тәңкә аверсында – Рәсәй Банкы эмблемаһы – ике башлы сәмреғош. Реверсында – аҡса номиналы: 10 һум. Металл аҡса һаҡ билдәләре комплексына эйә.


text:
Башҡортостандың киләсәктә виноград үҫтереү буйынса Рәсәй селекция үҙәгенә әйләнеүе ихтимал
Башҡортостандың киләсәктә виноград үҫтереү буйынса Рәсәй селекция үҙәгенә әйләнеүе ихтимал.
Республика ғалимдары быны уйҙырма, тип иҫәпләмәй. Бөгөн Кушнаренко, Йәрмәкәй райондарында татлы еләк үҫтереү менән етди шөғөлләнәләр. Ә Өфөлә йәшәгән Валерий Жилин үҙ баҡсаһында виноградтың 120 төрөн тәрбиәләй. Башҡорт винограды көнъяҡ емешенән айырыламы, юҡмы? Өфө уртаһындағы селекция үҙәге тураһында бөгөн хәбәрҙәр кеше бик аҙ. Һәүәҫкәр баҡсасы Валерий Жилин егерме сутый самаһы ерҙә татлы емештең йөҙҙән ашыу сортын үҫтерә. Виноград Башҡортостан өсөн иҡтисади яҡтан иң отошло еләк, тип иҫәпләй профессор. Әгәр һауа шарттары яҡшы торһа, республика тиҫтәләгән заводты кәрәкле сеймал менән тәьмин итә ала. Тик барыһы ла аҡсаға бәйле. Бөгөн һәүәҫкәрҙәр дәүләт ярҙамына мохтажлығын йәшермәһә лә, баҡсасылыҡты үҫтереү айырым программаға нигеҙләнергә тейеш. Тап шул саҡта ғына фермерҙар етештергән тауарҙы сифатлы итеп һәм арзан хаҡҡа һата ала. Бөгөн тағы ла бер талап — селекционерҙар республиканың климат шарттарына яраҡлаштырылған виноград уйлап сығарырға тейеш. Тәжрибә майҙансығына әйләнгән шәхси баҡсала барлыҡ ғилми эштәр әлегә ғалимдың үҙ көсө менән башҡарыла. Һөҙөмтәләр иһә бер-нисә йылдан, сәнәғәт күләмендә эшкәртеүгә күскәс кенә билдәле буласаҡ. Башҡортостан Рәсәйҙең виноград үҙәгенә әйләнерме – юҡмы — әлегә был мәсьәлә асыҡ ҡала. Шулай ҙа тәүге аҙымдар яһалғанда, башҡорт сортлы еләктең донъя баҙарында урын аласағына ышаныс бар.


text:
Белорет металлургия комбинаты "Металл-Экспо" күргәҙмәһенә яңы продукция етештерҙе
“Белорет металлургия комбинаты” асыҡ акционерҙар йәмғиәте XV Халыҡ-ара махсус "Металл-Экспо-2009" күргәҙмәһендә ҡатнашыуға әҙерләнә.
Күргәҙмә 10-13 ноябрь көндәре “Мәскәүҙә металлдар аҙналығы” сиктәрендә “Крокус Экспо” халыҡ-ара күргәҙмәләр үҙәгендә үтәсәк. Белорет металлургия комбинаты күргәҙмәлә 15 йыл рәттән ҡатнаша килә. Ә 2003 йылдан алып ул ”Мечел” компанияһы составында иҫәпләнә. Быйылғы күргәҙмәлә “Мечел” компанияһына ҡараған 11 предприятиеның берҙәм экспозицияһы урынлаштырыласаҡ. Белорет металлургия комбинаты үҙенең утыҙға яҡын металл әйберҙәр өлгөләрен күрһәтәсәк. Стендта шулай уҡ предприятиеның яңы продукцияһы – 4-тән 10 миллиметрға тиклемге диаметрлы һыуыҡ менән деформацияланған арматура һәм 10,5 миллиметрҙан 60 миллиметрға тиклемге диаметрлы һығылмалы ҡорос канаттар – урын аласаҡ, тип хәбәр итттеләр комбинаттың матбуғат хеҙмәтендә.
“Белорет металлургия комбинаты” асыҡ акционерҙар йәмғиәтенең идара итеүсе директоры Виктор Камелин әйтеүенсә, "Металл-Экспо-2009" күргәҙмәһендә ҡатнашыу, беренсе сиратта, продукцияны һатыу баҙарын киңәйтеү. ”Баҙар шарттарында, минең уйымса, был һәр бер предприятие хәл итергә тырышҡан иң мөһим мәсьәләләрҙең береһе, – тине ул. – Сөнки етештерүҙән тыш тауарҙы һатырға ла кәрәк бит. "Металл-Экспо-2009" – металлургия тармағының төп күргәҙмәһе булараҡ, бында беҙҙең продукцияны ҡулланыусылар төрлө етештереүселәрҙең тауарҙарын сағыштыра ала. Тәжрибә буйынса шуны беләм: күргәҙмәлә ҡатнашыусылар һәр ваҡыт Белорет металлургия комбинаты етештергән металл әйберҙәр менән ныҡ ҡыҙыҡһына”.


text:
Ирек Мөхәмәтдинов Башҡортостан Хөкүмәте Премьер-министры урынбаҫары итеп тәғәйенләнде Фото: Башҡортостан Башлығының матбуғат хеҙмәте
Ирек Мөхәмәтдинов Башҡортостан Хөкүмәте Премьер-министры урынбаҫары итеп тәғәйенләнде
Ирек Мөхәмәтдинов Башҡортостан Хөкүмәте Премьер-министры урынбаҫары итеп тәғәйенләнде Фото: Башҡортостан Башлығының матбуғат хеҙмәте
ӨФӨ, 2016 йыл, 11 март. /«Башинформ» мәғлүмәт агентлығы, Ғәлиә Нәбиева/.
Ирек Мөхәмәтдинов Башҡортостан Хөкүмәте Премьер-министры урынбаҫары итеп тәғәйенләнде. Тейешле Указға республика Башлығы Рөстәм Хәмитов ҡул ҡуйҙы.
Башҡортостан Башлығының икенсе Указы менән Илдар Тимерғәлин, икенсе эшкә күсеү сәбәпле, республика Хөкүмәте Премьер-министры урынбаҫары вазифаһынан бушатылды.
Ирек Радил улы Мөхәмәтдинов 1960 йылдың 16 октябрендә Ҡыйғы районының Үрге Ҡыйғы ауылында тыуған. Мәскәүҙә Н.Э.Бауман исемендәге юғары техник училищеһын, Мәскәү ҡулланыусылар кооперацияһы университетын тамамлаған.
Хеҙмәт юлын 1983 йылда Ҡазанда «Ғәмәли оптика дәүләт институты» ғилми-етештереү берекмәһендә инженер булып башлай. 1993-1994 йылдарҙа «СФЕРА-А» берекмәһендә — бухгалтер-иҡтисадсы, «Полимер» яуаплылығы сикләнгән ширҡәтендә — баш бухгалтер (Ҡазан ҡалаһы). 1994-1997 йылдарҙа — «Башпромбанк» асыҡ акционерҙар йәмғиәте филиалының баш бухгалтер урынбаҫары (Ҡазан). 1997-1998 йылдарҙа — Стәрлетамаҡ ҡалаһында «Башкредитбанк» асыҡ акционерҙар йәмғиәте филиалы идарасыһы урынбаҫары. 1998-2001 йылдарҙа — «Восток» фонды» асыҡ акционерҙар йәмғиәтенең генераль директор урынбаҫары, генераль директоры (Өфө ҡалаһы). 2001-2003 йылдарҙа — «ФП Центр» асыҡ акционерҙар йәмғиәтенең генераль директор урынбаҫары, «УРАЛСИБ» асыҡ акционерҙар йәмғиәтенең вице-президенты (Өфө ҡалаһы). 2003-2011 йылдарҙа — «Росгосстрах-Столица» яуаплылығы сикләнгән йәмғиәтенең генераль директор урынбаҫары, «Метрополь» компанияһының генераль директор урынбаҫары, «Русь-Банк» асыҡ акционерҙар йәмғиәте идараһы рәйесенең өлкән советнигы, «Банк ЗЕНИТ» асыҡ акционерҙар йәмғиәте департаменты начальнигы урынбаҫары (Мәскәү). 2011-2016 йылдарҙа — «Рәсәйҙең ауыл хужалығы банкы» асыҡ акционерҙар йәмғиәтенең Башҡортостан төбәк филиалы директоры.


text:
Фото:
Рөстәм Хәмитов Михаил Нестеровтың тыуыуына 150 йыл тулыуға арналған тантаналы кисәлә ҡатнашты
Фото:
Шишәмбе, 25 сентябрҙә, Башҡорт дәүләт опера һәм балет театрында Михаил Нестеровтың тыуыуына 150 йыл тулыуға арналған тантаналы кисә үтте. Унда Башҡортостан Президенты Рөстәм Хәмитов та ҡатнашты.
— Республикабыҙҙың һынлы сәнғәт мәктәбе үҙенең һәләте менән айырылып тора. Һәм Михаил Васильевич был мәктәпте булдырыуға нигеҙ һалған да инде. Әлбиттә, бөгөн беҙҙең алда рәссамдарға ярҙам итеү бурысы тора. Михаил Нестеров исемендәге музейҙы ҙурайтырға кәрәк. Өфөлә, Башҡортостан Республикаһында Рәссамдар йортон булдырыу зарур. Музейҙарҙың һаҡлағыстарында ятҡан рәсемдәрҙе, уларҙа сағылдырылған матурлыҡты халыҡ күрә алһын өсөн бындай биналарҙы төҙөү мотлаҡ, — тине Башҡортостан Президенты үҙенең сәләмләү һүҙендә.
Өфөлөләрҙе шулай уҡ Третьяков галереяһы директоры урынбаҫары Лидия Иовлева, Рус дәүләт музейы хеҙмәткәре Павел Климов сәләмләне. Улар рәссамдың тормош юлы һәм ижады хаҡында һөйләне.
Кисәлә шулай уҡ Рәсәй художество академияһы президенты Зураб Церетелиның ҡотлау телеграммаһы уҡып ишеттерелде. Байрам матур концерт менән тамамланды.


text:
Фото:
ӨДАТУ милли тикшеренеү университеты исеменә дәғүә итә
Фото:
Өфө дәүләт авиация техник университеты милли тикшеренеү университеты исеменә икенсе конкурста ҡатнаша.
«Башинформ» агентлығында үткән матбуғат конференцияһында БР мәғариф министры Зиннәт Аллаяровтың хәбәр итеүенсә, Өфө дәүләт авиация техник университеты производствоға яңы заманса технологиялар иҫәптәрен әҙерләү һәм индереү, шулай уҡ был инновацияларҙы индереү һәм уңышлы ҡулланыуға һәләтле кадрҙар әҙерләү буйынса яңы программаһы менән таныштырған.
— Еңеүгә ӨДАТУ-ның бар мөмкинлектәре ла бар, — тип иҫәпләй Зиннәт Абдулла улы. —2006 йылда был юғары уҡыу йорто федераль инновациялар программаһы конкурсында бер тапҡыр еңеп сыҡҡайны инде. Ул ваҡытта проектты ғәмәлгә ашырыуға улар 600 миллион һум алды.
Был конкурсҡа килгәндә иһә, министр әйтеүенсә, ул бик абруйлы.
— «Милли тикшеренеү университеты» статусын алған юғары уҡыу йорто үҫеш программаһын ғәмәлгә ашырыуға федераль бюджеттан 1,8 миллиард һумға тиклем аҡса ала, — тип асыҡлыҡ индерҙе Зиннәт Аллаяров.
Хупланған заявкаларҙы РФ Мәғариф һәм фән министры Андрей Фурсенко етәкселегендәге конкурс комиссияһы ҡараясаҡ. Йәшерен тауыш биреү юлы менән комиссия еңеүсе уҡыу йорттары төркөмөн билдәләйәсәк, улар артабан Милли тикшеренеү университеты категорияһын биреүгә РФ Хөкүмәтенә тәҡдим ителәсәк.
Милли тикшеренеү университеты статусы юғары уҡыу йортона 10 йылға бирелә. Әгәр уның үҫеш программаһын ғәмәлгә ашырыу нәтижәһеҙ тип табылһа, университет был исемдән мәхрүм ителәсәк.
Иҫегеҙгә төшөрәбеҙ, 2009 йылда үткән беренсе конкурс йомғаҡтары буйынса РФ Хөкүмәте ҡарары менән бындай категория 14 юғары уҡыу йортона бирелгән.


text:
Башҡортостандың аҙыҡ-түлек баҙарын урындағы тауарҙар менән тулыландырырға кәрәк
19 майҙа Рөстәм Хәмитов Бәләбәй районына эш сәфәре барышында Бәләбәйҙәге аҙыҡ-түлек магазиндарының береһенә инде. Башҡортостан Президенты унда тауарға хаҡтарҙы, уның ассортименттын баһаланы.
Республика башлығы айырыуса урындағы етештереүселәрҙең продукцияһы менән ҡыҙыҡһынды. Президентҡа ҡала халҡы әйтеүенсә, бындай продукция халыҡ араһында ҙур һорау менән ҡуллана. Әммә кәштәләрҙәге продукттарҙың ҙур өлөшө башҡа төбәктәрҙән килтерелгән. Башҡортостан Прзиденты республиканың Ауыл хужалығы министрлығына аҙыҡ-түлек баҙарындағы хәлдәрҙе анализлап, уны урындағы тауар менән тулыландырыу сараһын күрергә ҡушты.
Рөстәм Хәмитов йәнә халыҡ менән аралашып, уҡыусыларҙың мәктәптә нисек өлгәшеүе менән ҡыҙыҡһынды, йәш әсәләрҙең проблемаларын тыңланы.
Бәләбәй районы буйлап эш сәфәре дауамында Рөстәм Хәмитов «Знаменский» тоҡомло ҡошсолоҡ совхозы» дәүләт унитар предприятиеһында ла булды. 2005 йылда предприятие банкрот тип танылған һәм конкурс нигеҙендә идара итеүгә тапшырылған. Бөгөн ҡошсолоҡ фабрикаһы тауар йомортҡаһы етештереүсе берҙән-бер дәүләт предприятиеһы иҫәпләнә. Ауыл хужалығы комплексы етәкселеге менән әңгәмәләшеп, республика Президенты предприятиела килеп тыуған хәлдәрҙе күҙәтеп барыуын һәм финанс һауыҡтырыу һәм көрсөктән сығарыу өсөн республика тарафынан ярҙам буласағын билдәләне. Бөгөнгө көндә һалым түләүҙәре буйынса дөйөм бурыс 76 млн һумға тиерлек еткән.


text:
БР Милли банкы банк эше, республикала аҡса әйләнеше тарихы буйынса конференцияға әҙерләнә
2010 йылда Рәсәй Банкының 150 йыллығы һәм Башҡортостан Республикаһы Милли банкыһының 145 йыллығы билдәләнә. Йыл дауамында Өфөлә юбилейлы дата уңайынан төрлө саралар үткәрелә.
Әлеге ваҡытта БР Милли банкы банк эше, аҡса-кредит мөнәсәбәттәре һәм республикала аҡса әйләнеше тарихы буйынса ғилми-ғәмәли конференция үткәреүгә әҙерләнә. Ул Өфөлә 16 сентябрҙә үтәсәк. Был сарала Рәсәй Банкыһының төбәк учреждениелары вәкилдәре, кредит ойошмалары белгестәре, республиканың махсус министрлыҡ һәм ведомство вәкилдәре, ғилми хеҙмәткәрҙәр, студенттар ҡатнашасаҡ.
Йәй дауамында ойоштороу комитеты конференция материалдары йыйынтығын нәшер итеү өҫтөндә эшләйәсәк.


text:
Төбәктең баш дәүләт торлаҡ инспекторы «Ижтимағи электрон гәзит» уҡыусыларының һорауҙарына яуап бирә
1 августа «Ижтимағи электрон гәзит» (www.i-gazeta.com) сайтында Башҡортостандың Дәүләт торлаҡ инспекцияһы начальнигы – баш дәүләт торлаҡ инспекторы, Волга буйы федераль округының Дәүләт торлаҡ инспекциялары советы рәйесе Илдар Замалетдиновтың онлайн-конференцияһы бара.
Урындағы ваҡыт менән 11-ҙән 12-гә тиклем «Ижтимағи электрон гәзит» сайтына ингән һәр кеше, «Һорау бир!» бүлегендәге тейешле форманы тултырып, уға мөрәжәғәт итә ала. Төшкө 12-лә һорауҙар ҡабул итеү туҡтатыласаҡ.
Интернет ҡулланыусылар өсөн i-gazeta.com сайтынан видеотрансляция «Башинформсвязь» асыҡ акционерҙар йәмғиәтенең техник ярҙамында бойомға ашырыла.
Илдар Замалетдиновтың интернет-берләшмә менән аралашыуы «Ижтимағи электрон гәзит» сайтында һәм «Башинформ» мәғлүмәт агентлығының яңылыҡтар теҙмәһендә лә сағылыш табасаҡ.
Рендеринг һәм конвертациянан һуң «Ижтимағи электрон гәзит» сайтында онлайн-конференциянан тулы видеоотчет биреләсәк.


text:
«Өфө» аэропортында ике рейс алынды һәм бер нисәһе кисектерелде Фото: Олег Яровиков
«Өфө» аэропортында ике рейс алынды һәм бер нисәһе кисектерелде
«Өфө» аэропортында ике рейс алынды һәм бер нисәһе кисектерелде Фото: Олег Яровиков
ӨФӨ, 2016 йыл, 31 март. /«Башинформ» мәғлүмәт агентлығы, Ксения Калинина/.
31 мартта «Өфө» аэропортында ике рейс алынды һәм бер нисәһе кисектерелде. «Төрөк авиалиниялары» компанияһының һорауы буйынса Истанбул — Өфө — Истанбул маршруты алынды. Әле (урындағы ваҡыт буйынса иртәнге сәғәт 9-ға) Ижевскиҙан, Төмәндән, Ырымбурҙан, Когалымдан, Мәскәүҙән (Домодедово) Өфөгә рейстар кисектерелә. Баш ҡаланан Һамарға, Пермгә, Екатеринбургҡа һәм Мәскәүгә (Домодедово) маршруттар тотҡарлана.
Аэропорттың матбуғат хеҙмәтендә хәбәр итеүҙәренсә, һауа шарттары арҡаһында 200-гә яҡын пассажир үҙҙәренең рейсын көтә. Расписание һауа торошона бәйле үҙгәрәсәк.
Тулыраҡ мәғлүмәт — Өфө аэропорты сайтында.


text:
«Эдвис» уҡытыу-методика үҙәге "Һәләтле балалар —Рәсәйҙең киләсәге" энциклопедияһына индерелгән
«Эдвис» уҡытыу-методика үҙәге "Һәләтле балалар —Рәсәйҙең киләсәге" энциклопедияһына индерелгән.
Башҡортостандағы үҫеп килеүсе йәш быуындың сифатлы белем алыуына әүҙем булышлыҡ итеү һәм уның юғары мәҙәни кимәлен формалаштырыу — 1993 йылда Башҡорт мәғариф хеҙмәткәрҙәре квалификацияһын күтәреү институты нигеҙендә ойошторолған үҙәктең төп маҡсаты.
«Эдвис» уҡытыу-методика үҙәгенең нәшер менән бәйле эшмәкәрлегенең милли мәҙәниәтте, башҡорт халҡының тарихи ҡиммәттәрен һаҡлауға, гармониялы үҫешкән, рухи яҡтан бай шәхесте тәрбиәләүгә йүнәлтелеүен билдәләү мөһим. Әйтергә кәрәк, башланғыс мәктәп өсөн Башҡортостан мәҙәниәте буйынса уҡытыу-методик комплекты “Йыл китабы” бөтә Рәсәй конкурсында “ХХI быуат әсбабы" номинацияһында еңеүселәр иҫәбендә булды.
Автор коллективтары менән берлектә нәшер итеү бүлеге хеҙмәткәрҙәре менән 40-тан ашыу төҫлө, бай эстәлекле, ҡыҙыҡлы уҡыу әсбаптары әҙерләнгән һәм баҫтырып сығарылған. "Башҡорт халыҡ әкиәттәре һәм риүәйәттәре", "Башҡортостан мәҙәниәте буйынса күргәҙмә материал", "Башҡорт теле грамматикаһы таблицала", балалар баҡсалары өсөн “Афарин" күргәҙмә-дидактик ҡулланма, "Башҡорт мифтары һәм риүәйәттәре персонаждары" һәм "Башҡортостан мәҙәниәте" буяу китаптары, башҡорт телендә диктант һәм изложение һәм башҡалар республика халҡында ҙур һорау менән ҡуллана.
"Эдвис" уҡытыу-методика үҙәге балаларҙың интеллектуаль үҫешенә етди иғтибар бирә. 2004 йылда асылған “Башҡортостандың бәләкәй генийы” һәләттәрҙе үҫтереү үҙәктәре селтәре – быға асыҡ миҫал.
Персоналы, юғары кимәлдәге мәҙәнилеге, интеллекты, әҡлаҡлеге менән айырылып торған хеҙмәткәрҙәре — предприятиеның визит карточкаһы һәм ғорурлығы. "Эдвис" үҙәген БР атҡаҙанған сауҙа хеҙмәткәре Эдуард Сәйетбатталов етәкләй.
"Эдвис" үҙәге — республика һәм бөтә Рәсәй конкурстарының күп тапҡыр еңеүсеһе. Үҙәктең уңышлы эшмәкәрлеге БР министрлығы, нәшриәттәре дипломдары һәм грмоталары менән бер генә билдәләнмәгән.
Предприятие йәнә шәфҡәтлелек эше менән дә шөғөлләнә — балалар йорттары һәм интернаттарға ярҙам күрһәтә, республика конкурстары һәм байрамдарына бағымсылыҡ итә.
Ғөмүмән, "Һәләтле балалар — Рәсәйҙең киләсәге" федераль энциклопедияһы тәбиғи һәм гуманитар фәндәрҙә, сәнғәттә, техника һәм спортта ярайһы һөҙөмтәләргә өлгәшкән йәш таланттар тураһында бәйән итә. Илебеҙҙең мәғариф системаһына ярҙам итеүҙе үҙ өҫтөнә алған Рәсәй меценаттарына арналған махсус рубрика ла бар. Энциклопедияла алдынғы уҡыу йорттары тәжрибәһе яҡтыртыла, үҫеп килеүсе йәш быуынды тәрбиәләү һәм уҡытыуға яңы алымдар индереүсе илдең иң яҡшы педагогтары тураһында хәбәр итә.
"Һәләтле балалар — Рәсәйҙең киләсәге" энциклопедияһын "Спец-Адрес" нәшриәте нәшер итә. Рәсәй таланттарын табыу, үҫтереү, ғәмәлгә ашырыу – Рәсәйҙең ысын элитаһын формалаштырыу буйынса күләмле эш ул. Күп осраҡта һәләттәрҙең асылыуы өсөн тәбиғәттән бирелгән һәләтте кемдеңдер ваҡытында күреүе кәрәк.


text:
Өфөлә режиссер Рифҡәт Исрафиловҡа «Василий Шукшин» миҙалы тапшырылды Фото: Анна Ерошина
Өфөлә режиссер Рифҡәт Исрафиловҡа «Василий Шукшин» миҙалы тапшырылды
Өфөлә режиссер Рифҡәт Исрафиловҡа «Василий Шукшин» миҙалы тапшырылды Фото: Анна Ерошина
ӨФӨ, 2016 йыл, 13 апрель. /«Башинформ» мәғлүмәт агентлығы, Ләйлә Аралбаева/.
Өфөлә М.Горький исемендәге Ырымбур драма театрының художество етәксеһе, режиссер, Рәсәйҙең халыҡ артисы, Рәсәйҙең Дәүләт премияһы лауреаты Рифҡәт Исрафиловҡа «Василий Шукшин» миҙалы тапшырылды. Бүләкләү тантанаһы Василий Шукшиндың хикәйәләре буйынса «Милые люди» спектакленән һуң уҙҙы. Миҙалды яҙыусы Михаил Чванов тапшырҙы. Сәхнәгә күтәрелгәс, ул труппа алдында тубыҡланып, сәнғәт өсөн рәхмәт белдерҙе. Рифҡәт Исрафиловты бүләкләп, яҙыусы тантана режиссерҙың туған театры сәхнәһендә үтеүен билдәләне.
«Өфөләге гастролдәрҙә Рифҡәт Исрафиловтың «Милые люди» исемле спектакле бик шәп булды. Бында барыһы ла бар — юмор, карнавал. Ҡайғы икән, өнһөҙ, шатлыҡ йәки сараһыҙлыҡ икән, дәртле бейеү. Бында Василий Шукшин хикәйәләренең мөхите тойола», — тип спектакль хаҡында үҙ фекерен белдерҙе драматург һәм журналист Анна Ерошина.
«Василий Шукшин» миҙалы танылған рус яҙыусыһы, режиссер һәм актер Василий Шукшиндың тыуыуына 85 йыл тулыу уңайынан булдырылған. Был тәҡдимде «Бийский вестник» альманахының баш мөхәррире Виктор Буланичев индергән, ойоштороусылар — Рәсәйҙең Яҙыусылар союзы һәм Алтай крайы хакимиәте. «Василий Шукшин» миҙалы мәҙәниәткә, әҙәбиәткә һәм сәнғәткә ҙур өлөш индергән өсөн тапшырыла. Рифҡәт Исрафилов — 248-се бүләкләнеүсе.


text:
Рәсәй киноһы йылы уңайынан төбәктә Хәлисә һәм Марсэн Мөхәмәҙиевтар менән ижади осрашыу ойошторолдо
ӨФӨ, 2016 йыл, 17 март. /«Башинформ» мәғлүмәт агентлығы, Ләйлә Аралбаева/.
Нуриман районында Рәсәй киноһы йылына арналған сара уҙғарылды.
Район Мәҙәниәт йортоноң ҙур залына өлкән класс уҡыусылары, уҡытыусылар, мәҙәниәт хеҙмәткәрҙәре, һуғыш, хеҙмәт ветерандары һәм кино һөйөүселәр йыйылды.
Башҡортостан Кинематографистар союзы рәйесе Фәрит Ғәбитов тамашасыларҙы Рәсәй киноһы йылы менән ҡотланы. Ул республикала киномарафон башланыуы, башҡорт киноһының үҫеше, ошо сәнғәттең йәмғиәт тормошонда ниндәй мөһим урын биләүе хаҡында һөйләне.
Тамашасылар Чехословакия Геройы, Ян Жижка исемендәге партизандар бригадаһы командиры Даян Мурзин тураһында «Ҡара генерал» тигән документаль фильм ҡараны. Һуңынан сценарий авторы — Нуриман районында тыуып үҫкән тележурналист, атҡаҙанған матбуғат һәм киң мәғлүмәт хеҙмәткәре Хәлисә Мөхәмәҙиева һәм ҡуйыусы-оператор, Рәсәй Кинематографистар союзы ағзаһы Марсэн Мөхәмәҙиев менән осрашыу булды. Улар фильмды нисек төшөрөүҙәре хаҡында һөйләне, тамашасыларҙың һорауҙарына яуап бирҙе.
Осрашыуҙың икенсе өлөшө нуримандарҙың яҡташы Ғата Имаевҡа бағышланды. Ул 26 йыл Башҡортостан телевидениеһы студияһы директоры булып эшләгән. Тамашасылар иғтибарына Ғата Шәйхетдин улының «Өмөт» фильмы тәҡдим ителде. Имаевтың сценарийы буйынса төшөрөлгән кинотаҫмалар һәм тапшырыуҙар юғары наградаларға лайыҡ булған. «Сәскә ат, Башҡортостан» фильмы Мәскәүҙә инглиз теленә тәржемә ителгән, төрлө илдәрҙә күрһәтелгән.
«Фильмды ҡарағандан һуң фекер алышыу ойошторолдо, — тип һөйләне Хәлисә Мөхәмәҙиева. — Башҡортостандың атҡаҙанған мәҙәниәт хеҙмәткәре Фәнил Ҡоҙаҡаев Ғата Имаев менән бергә эшләгән йылдары тураһында хәтирәләре менән уртаҡлашты. Режиссер, Башҡортостан юлдаш телеканалында барған «Эҙәрмән» тапшырыуы авторы Булат Кәримовтың сығышы тамашасыларҙа айырыуса ҡыҙыҡһыныу уятты. «Ул миндә тыуған яҡҡа, кешеләргә һөйөү тойғоһон тәрбиәләне», — тип һөйләне ул.
Осрашыу аҙағында ирле-ҡатынлы Мөхәмәҙиевтар Нуриман районы музейына Ғата Имаевҡа арналған планшет бүләк итте (фотоһүрәттәр авторы — Марсэн Мөхәмәҙиев). Хакимиәт башлығы урынбаҫары Миләүшә Әхтәмйәнова ҡунаҡтарға халыҡ исеменән ҙур рәхмәт белдерҙе, урындағы композитор Миләүшә Имашева «Нуриманым» йырын башҡарҙы.


text:
Республика етәксеһе «Салауат йыйыны» республика фольклор байрамында ҡатнаштыФото: Динар Кәлимуллин
Республика етәксеһе «Салауат йыйыны» республика фольклор байрамында ҡатнашты
Республика етәксеһе «Салауат йыйыны» республика фольклор байрамында ҡатнаштыФото: Динар Кәлимуллин
5 июлдә Рөстәм Хәмитов Салауат районында булды, был көндө Салауат Юлаевтың 260 йыллығына арналған «Салауат йыйыны» республика фольклор байрамы үтте.
Арҡауыл ауылында республика башлығы Арҡауыл ауылы Мәҙәниәт йорто һәм ошонда уҡ урынлашҡан моделле китапхана эшмәкәрлеге менән танышты. Республика башлығы художество үҙешмәкәрҙәре оҫталары менән аралашты. Китапханала – уҡыу залында, шул иҫәптән электрон әҙәбиәт залында булды, китаптар һаҡлау урынын ҡараны. Уның фондында 16 мең китап бар, әммә, ябай китаптарҙан тыш электрон әҙәбиәт ҙур популярлыҡ менән файҙалана – уҡыусылар милли китапхана селтәрендә булған барлыҡ баҫмалар менән ҡуллана ала.
Рөстәм Хәмитов шулай уҡ мәҙниәт йортонда урынлашҡан крайҙы өйрәнеү музейында һәм көрәш буйынса СССР-ҙың һәм РСФСР-ҙың атҡаҙанған тренеры Харис Йосоповтоң музейында булды.
Әлкә ауылында – Салауат Юлаевтың кесе Ватанында, — Рөстәм Хәмитов урта мәктәптә ҡараны, унда 10 йыл элек халыҡ геройының бала саҡ йылдарына арналған музей ойошторолған. Был республиканың смарт-мәктәптәренең береһе, заманса технологияларҙы өйрәнеү буйынса базалы майҙансыҡ булып тора.
Республика башлығы информатика кабинетында булды, унда Малаяҙ уҡытыусылары менән вебинар бара ине. Ә математика кабинетында педагогтар уҡытыу процесында электрон таҡта менән ҡуллланыу мөмкинлектәрен күрһәтте. Уларҙың әйтеүе буйынса, заманса технологияларҙы файҙаланыу белем биреү сифатын арттырыуға мөмкинлек бирә.
Рөстәм Хәмитов уҡытыусыларҙың эш хаҡы менән дә ҡыҙыҡһынды. Уртаса эш хаҡы мәктәптә 21 мең һумға тиклем еткерелгән, артабан педагогик коллективтың эш һөҙөмтәһенә ҡарап уны әкренләп арттырыу билдәләнгән.
Салауат районы башлығы Ғәли Хәйретдинов мәктәпте Салауат Юлаев исемендәге лицей итеп атарға тәҡдим итте. Рөстәм Хәмитов дөйөм алғанда был башланғысты хупланы һәм республиканың мәғариф министры Әлфис Ғаязовҡа был мәсьәләне өйрәнергә ҡушты.
Район үҙәгендә Малаяҙҙа Рөстәм Хәмитов республиканың ҡала һәм район хакимиәттәре башлыҡтары менән Салауат Юлаевтың бюсына сәскәләр һалды.
«Салауат йыйыны» республика фольклор байрамы Яңы Ҡаратаулы ауылы эргәһендә үтте. Уның программаһында – театрлаштырылған тамаша, милли спорт төрҙәре буйынса һабантуй, балалар һабантуйы, ат сабышы. Рөстәм Хәмитов ҡала һәм район экспозициялары менән танышты, байрам тирмәләрендә һәм ихаталарында булды, байрамды асыу тантанаһында сығыш яһаны.
— Бөгөн һеҙҙе милли геройыбыҙ – Салауат Юлаевтың 260 йыллығы ихлас күңелдән ҡотлайым. Беҙ иҫ киткес, матур урында йыйылдыҡ. Бөгөн барыһының да кәйефе күтәренке, һорап алынған кеүек – һауа торошо ла яҡшы. Һәм күңелдәребеҙҙә лә яҡты һәм таҙа. Сөнки намыҫлы эшләйбеҙ, сөнки һөҙөмтәләребеҙ бар, сөнки халҡыбыҙ еңел, тыныс, уңайлы йәшәһен өсөн барыһын да эшләргә тырышабыҙ. Беҙгә татыулыҡ, тыныслыҡ; яҡшы, тыныс көндәр кәрәк. Күршеләребеҙҙә нимә барғанын аңлайбыҙ. Беҙгә бәхәстәр кәрәкмәй – беҙгә аҡыллы, лайыҡлы тормош кәрәк, — тине Рөстәм Хәмитов. — Республиканың һәр кешеһе үҙен бәхетле итеп тойһон, үҙенең киләсәген аңлаһын, уның балаларын һәм ейән-ейәнсәрҙәрен нимә көтәсәген белһен өсөн беҙгә тағы ла әллә күпме нәмәләр эшләргә кәрәк. Шуға күрә, булған ыңғай башланғыстарыбыҙҙы үҫтереп, ең һыҙғанып эшләйәсәкбеҙ. Беҙҙең мотлаҡ уңыш булыуына ышанам. Һәм мотлаҡ алдыбыҙға ҡуйған пландарҙы үтәйәсәкбеҙ. Кешеләрҙең тормошо лайыҡлы булырға тейеш!
Рөстәм Хәмитов мәҙәниәт, мәғариф һәм башҡа өлкә хеҙмәткәрҙәренә дәүләт наградаларын тапшырҙы.
Улар араһында – Башҡортостан гимнының авторы, Башҡорт дәүләт опера һәм балет театры дирижеры Фәрит Иҙрисов, шулай уҡ республика гербының авторы, хеҙмәт ветераны Фазлетдин Ислахов.


text:
Июль баштарында төбәктә һалҡын буласаҡ, йәшенле ҡойма ямғыр, боҙ-борсаҡ яуасаҡ Фото: Андрей Старостин
Июль баштарында төбәктә һалҡын буласаҡ, йәшенле ҡойма ямғыр, боҙ-борсаҡ яуасаҡ
Июль баштарында төбәктә һалҡын буласаҡ, йәшенле ҡойма ямғыр, боҙ-борсаҡ яуасаҡ Фото: Андрей Старостин
ӨФӨ, 2015 йыл, 1 июль. /«Башинформ» мәғлүмәт агентлығы, Гөлфиә Акулова/.
Июль баштарында Башҡортостанда һалҡын буласаҡ, йәшенле ҡойма ямғыр, боҙ-борсаҡ яуасаҡ. Был хаҡта Башҡортостандың гидрометеорология һәм тирә-яҡ мөхит мониторингы идаралығы хәбәр итә.
Был аҙнала һауа температураһы 15-22 градус йылы буласаҡ. Урыны менән ҡойма ямғыр, боҙ-борсаҡ яуыуы, йәшен йәшнәүе, елдең көсәйеүе көтөлә. Аҙна уртаһында һауа температураһы түбәнәйәсәк, урмандарҙа янғын хәүефһеҙлеге кәмейәсәк.
«Аҙнаның икенсе яртыһында һауа температураһының түбәнәйеүе көтөлә, был һыуыҡ һауа массаларының күсеүенә бәйле. 4 һәм 5 июлдә тағы ла һалҡыныраҡ буласаҡ, температура көндөҙ — 16, төндә 4 градус йылы, — тип аңлатма бирҙе «Башгидромет»тың матбуғат секретары Елена Орлова. — Әммә был — ваҡытлыса күренеш, киләһе аҙнала уҡ төбәктә йылыта».
Синоптиктарҙың күҙаллауына ярашлы, июлдә Башҡортостанда уртаса һауа температураһы 16-19 градус тәшкил итәсәк, был норманан бер градусҡа түбән. Яуым-төшөм кимәле 60-70 милллиметр буласаҡ.


text: Демократик йүнәлештә үҫеүсе Рәсәйҙә бала хоҡуҡтарына бәйле мәсьәлә һаман да хәл ителмәй ҡала. Уларҙың береһе – ғаилә тарҡалғанда баланың торлаҡҡа хоҡуҡтары үтәлмәй. Йәғни, торлаҡ атай кеше исеменә яҙылған осраҡта, айырылғандан һуң бала һәм әсәй унда йәшәргә тейеш түгел. Рәсәйҙең Граждандар кодексына ярашлы, фатир уның хужаһына ҡала. Дәүләт Йыйылышы-Ҡоролтайҙа ошо мәсьәләгә арналған түңәрәк өҫтәл ойошторолдо. Унда бала хоҡуҡтарын яҡлау буйынса документ әҙерләү кәрәклеге билдәләнде. Ҡанун проекты Республика парламентында тикшерелгәс, уны Дәүләт Думаһына тапшырыу ҡаралған.


text:
Фото:
Сентябрь башында Өфөлә бал йәрминкәләре асыла
Фото:
4 һәм 5 сентябрҙә Орджоникидзе районында Орджоникидзе исемендәге Мәҙәниәт йорто һәм Совет районында Йәштәр һарайы (элекке «Юбилей» Мәҙәниәт һарайы) алдындағы майҙандарҙа бал йәрминкәләре үтәсәк. Уларҙы Өфө ҡалаһы ҡала округы хакимиәте ойоштора.
БР Ауыл хужалығы министрлығы матбуғат хеҙмәтенән хәбәр итеүҙәренсә, йәрминкәләрҙә бал һәм «Башҡортостан умартасылыҡ һәм апитерапия буйынса ғилми-тикшеренеү үҙәге» дәүләт учреждениеһының һәм республика умартасыларының башҡа продукцияһын тәмләп ҡарарға һәм һатып алырға мөмкин буласаҡ.


text:
Ғәҙәттән тыш хәлдәр министрлығының Башҡортостан буйынса баш идаралығына тантаналы рәүештә байраҡ тапшырылдыФото: Олег Яровиков | Видео: Мирон Доровских
Ғәҙәттән тыш хәлдәр министрлығының Башҡортостан буйынса баш идаралығына тантаналы рәүештә байраҡ тапшырылды
Ғәҙәттән тыш хәлдәр министрлығының Башҡортостан буйынса баш идаралығына тантаналы рәүештә байраҡ тапшырылдыФото: Олег Яровиков
ӨФӨ, 2016 йыл, 24 март. /«Башинформ» мәғлүмәт агентлығы, Гөлфиә Акулова/.
23 мартта Өфөлә, Башҡортостан Ауыл хужалығы министрлығының тамаша залында Рәсәй Ғәҙәттән тыш хәлдәр министрлығының республика буйынса баш идаралығына байраҡ тапшырыу тантанаһы уҙҙы. Унда Рәсәй Ғәҙәттән тыш хәлдәр министрлығының Волга буйы төбәк үҙәге начальнигы Игорь Паньшин, Башҡортостан Хөкүмәте Премьер-министры урынбаҫары Марат Мәһәҙиев, Башҡортостан буйынса Баш федераль инспектор Андрей Чечеватов, Ғәҙәттән тыш хәлдәр министрлығының республика буйынса баш идаралығы начальнигы Марат Латипов, Юғары мөфтөй, Рәсәй мосолмандарының Үҙәк диниә назараты рәйесе Тәлғәт Тажетдин, Өфө һәм Стәрлетамаҡ митрополиты Никон ҡатнашты.
2009 йылда ил Президенты указы менән Рәсәй Граждандар оборонаһы эштәре, ғәҙәттән тыш хәлдәр һәм бәлә-ҡаза эҙемтәһен бөтөрөү буйынса министрлығының байрағы һәм территориаль органдарҙың, һөнәри белем биреү учреждениеларының, министрлыҡ ҡарамағындағы ойошмаларҙың байраҡтары булдырылды. 2012 йылдан янғын һүндереүселәрҙең һәм ҡотҡарыусыларҙың намыҫ, бурыс символы булараҡ Рәсәй Ғәҙәттән тыш хәлдәр министрлығының бөтә территориаль органдарына байраҡтар тапшырыла.
Эске хеҙмәт генерал-полковнигы Игорь Паньшин тантаналы шарттарҙа Ғәҙәттән тыш хәлдәр министрлығының Башҡортостан буйынса баш идаралығы начальнигы Марат Латиповҡа байраҡ тапшырҙы.
«Байраҡтар һәр саҡ Рәсәй ҡоралының даны, еңеүҙәр менән бәйле булды. Бөгөнгө сара хеҙмәткәрҙәрҙең илебеҙ именлеге өсөн уңышлы һәм фиҙакәр хеҙмәтенә булышлыҡ итер, тип ышанам», — тип билдәләне Игорь Паньшин.
«Бәләгә тарыусыларға тәүгеләрҙән булып янғын һүндереүселәр һәм ҡотҡарыусылар ярҙамға килә, янғынды, ғәҙәттән тыш хәлдәрҙе бөтөрә, матди һәм тәбиғәт ҡиммәттәрҙе һаҡлап ҡала. Граждандар оборонаһы хеҙмәткәрҙәре дәүләттең именлеген һәм оборонаға һәләтлеген тәьмин итеүгә өлөш индерә. Беҙ алдыбыҙға ҡуйылған бурысты намыҫ менән үтәйәсәкбеҙ. Бөтә шәхси составты ҡотлайым һәм хеҙмәтегеҙ өсөн рәхмәт белдерәм», — тип мөрәжәғәт итте йыйылыусыларға Ғәҙәттән тыш хәлдәр министрлығының Башҡортостан буйынса баш идаралығы начальнигы Марат Латипов.
Шулай уҡ Башҡортостан Хөкүмәте Премьер-министры урынбаҫары Марат Мәһәҙиев, Юғары мөфтөй Тәлғәт Тажетдин һәм митрополит Никон республика ҡотҡарыусыларын һәм янғын һүндереүселәрен мөһим ваҡиға менән ҡотланы.


text:
Өфөнөң «Динамо» стадионында көрәш буйынса Рәсәй чемпионаты үтәсәк
12-14 декабрҙә Өфөнөң «Динамо» спорт комплексында милли көрәш буйынса Рәсәй чемпионаты һәм беренселеге үтәсәк.
Ярыштарға Рәсәй Федерацияһының 59 төбәгенән спортсылар саҡырылған, шулай уҡ Тажикстан һәм Үзбәкстан көрәшселәренең дә килеүе көтөлә.
Сараны асыу тантанаһы һәм ҡатнашыусылар парады 13 декабрҙә 12 сәғәттә башланасаҡ. 12:30 сәғәттә Башҡортостан Республикаһының йәштәр сәйәсәте һәм спорт министры ҡатнашлығында матбуғат конференцияһын үткәреү планлаштырыла.
Финал ярыштары 14 декабрҙә буласаҡ.
Ярыштар киләһе ауырлыҡ категориялары буйынса үтәсәк: егеттәр (16-19 йәш) — 50, 55, 60, 65, 70, 75, 80-гә тиклем, 80 килограмдан ашыу; өлкәндәр (19 йәштән өлкәнерәктәр) — 60, 65, 70, 75, 80, 85, 90, 100-гә тиклем, 100 килограмдан ашыу.